open-index/open-wikipedia-markdown huggingface dataset:
കേരള വനിതകളുടെ സ്വകാര്യതയും അന്തസും സംരക്ഷണ ബിൽ 2013

വനിതകൾക്കു നേരെയുള്ള ഗാർഹിക-സാമൂഹിക അക്രമങ്ങൾക്കും പീഡനങ്ങൾക്കും പീഡനശ്രമങ്ങൾക്കും എതിരെ ഫലപ്രദ നടപടി ഉറപ്പുവരുത്താനും അവരുടെ സ്വകാര്യതയും അന്തസ്സും സംരക്ഷിക്കാനുമായി കേരള നിയമ സഭ പാസാക്കാനുദ്ദേശിക്കുന്ന ബില്ലാണ് കേരള വനിതകളുടെ സ്വകാര്യതയും അന്തസും സംരക്ഷണ ബിൽ 2013. കരട് ബില്ലിന് മന്ത്രിസഭാ യോഗം അംഗീകാരം നൽകിയെങ്കിലും പാസാക്കാനായില്ല. 

## പ്രധാന വ്യവസ്ഥകൾ
*പീഡനത്തിന് ഏഴുവർഷംവരെ തടവും പിഴയും പീഡനത്താൽ മരിച്ചാൽ ജീവപര്യന്തം തടവും പിഴയും ബില്ലിൽ വ്യവസ്ഥചെയ്യുന്നു.
*വനിത ആത്മഹത്യ ചെയ്യുകയും അതിനു തൊട്ടുമുമ്പ് അവർ പീഡിപ്പിക്കപ്പെടുകയും ചെയ്യുന്ന പക്ഷം പീഡിപ്പിച്ചയാൾ ആത്മഹത്യയ്ക്ക് പ്രേരണ നൽകിയതായി കണക്കാക്കും. 
*പീഡനവിവരം ശ്രദ്ധയിൽപ്പെട്ടിട്ടും അറിയിക്കാത്തവർക്ക് മൂന്നുമാസംവരെ തടവോ 5000 രൂപ പിഴയോ അല്ലെങ്കിൽ രണ്ടും കൂടിയോ ശിക്ഷ ലഭിക്കും. 
*വാഹനത്തിനുള്ളിൽ പീഡനം നടന്നിട്ടുണ്ടെങ്കിൽ വാഹനത്തിന്റെ ചുമതലയുള്ള ആൾക്കും ഇത് ബാധകമാണ്. 
*വിദ്യാർഥിനികളുടെ സ്വകാര്യതയിൽ കടന്നുകയറ്റം നടത്താൻ ഉപയോഗിച്ചേക്കാവുന്ന ഏതൊരു ഉപകരണത്തിന്റെയും ഉപയോഗം സ്ഥാപനമേധാവിക്ക് നിയന്ത്രിക്കാം. അത് ലംഘിച്ചാൽ 2000 രൂപവരെ പിഴശിക്ഷ നൽകും.
*ക്യാമറ, കംപ്യൂട്ടർ, മൊബൈൽഫോൺ അല്ലെങ്കിൽ മറ്റേതെങ്കിലും ഇലക്ട്രോണിക് ഉപകരണങ്ങളിൽ ഒരു വനിതയുടെ സഭ്യമല്ലാത്ത ഏതെങ്കിലും രീതിയിലുള്ള ഫോട്ടോഗ്രഫുകളുടെ ക്ലിപ്പിങ്ങുകളോ, ചിത്രങ്ങളോ ശബ്ദരേഖയോ അല്ലെങ്കിൽ വീഡിയൊകളോ അവരെ പീഡിപ്പിക്കുന്നതിനായി ഉപയോഗിച്ചതോ അല്ലെങ്കിൽ ഉപയോഗിക്കാനുള്ള ഉദ്ദേശ്യത്തോടെയോ ഒരാൾ കൈവശം വച്ചതായി കണ്ടെത്തിയാൽ അയാൾക്ക് മൂന്നുവർഷം വരെ തടവ് ശിക്ഷയോ അല്ലെങ്കിൽ 25,000 രൂപ പിഴയോ രണ്ടുംകൂടിയോ നൽകാം. ഇരയാക്കപ്പെട്ടവരുടെ ഫോട്ടൊഗ്രഫുകളോ, പേരുകളോ തിരിച്ചറിയൽ വിവരങ്ങളോ പത്രമാധ്യമങ്ങൾ പ്രസിദ്ധപ്പെടുത്താൻ പാടില്ല.
*സ്ത്രീയുടെ ഫോട്ടോയോ പേരോ തിരിച്ചറിയൽ വിവരങ്ങളോ മാധ്യമങ്ങൾ പ്രസിദ്ധപ്പെടുത്തരുത്. ഇതു ലംഘിച്ചാൽ ആറുമാസംവരെ തടവോ 10,000 രൂപവരെ പിഴയോ ലഭിക്കും. *അന്വേഷണം നടത്തുന്ന പൊലീസ് ഉദ്യോഗസ്ഥൻ ഒരു തരത്തിലുള്ള വെളിപ്പെടുത്തലും നടത്തരുത്. വനിതയെ പൊലീസ് സ്റ്റേഷനിലേക്ക് വിളിപ്പിക്കരുത്. അവരുടെ ഇഷ്ടാനുസരണമുള്ള സ്ഥലത്തല്ലാതെ അന്വേഷണ ഉദ്യോഗസ്ഥന്റെ മുന്നിൽ ഹാജരാകാൻ നിർബന്ധിക്കാനും പാടില്ല. അന്വേഷണവും വിചാരണയും സ്വകാര്യമായി നടത്തണം. 
*പൊലീസ് സ്​റ്റേഷനിൽ പരാതി ബോധിപ്പിക്കുമ്പോൾ അവരുടെ പരാതി വനിതാ ഓഫീസറെക്കൊണ്ട് എഴുതി എടുപ്പിക്കണം. ഫോൺ വഴിയോ അല്ലെങ്കിൽ ഷോർട്ട് മെസേജ് സർവീസ് വഴിയോ ഇ-മെയിൽ വഴിയോ അവരുടെ വാസസ്ഥലത്തെ വിലാസമോ ഔദ്യോഗിക വിലാസമോ നൽകാം.
## നിയമസഭയിൽ
വനിതാ സംരക്ഷണ ബിൽ 2013 ഫെബ്രുവരി 14 ന്  ആഭ്യന്തരമന്ത്രി തിരുവഞ്ചൂർ രാധാകൃഷ്ണൻ നിയമസഭയിൽ അവതരിപ്പിച്ചു. ബില്ലിലെ പല വ്യവസ്ഥകളും രാഷ്ട്രപതി അംഗീകാരം നൽകിയ വനിത സുരക്ഷ ഓർഡിനൻസിനോട് വിഭിന്നമായതിനാൽ ഇക്കാര്യങ്ങൾ വിശദമായി പരിഗണിക്കണമെന്നു പ്രതിപക്ഷ ഉപ നേതാവ് കോടിയേരി ബാലകൃഷ്ണൻ ആവശ്യപ്പെട്ടു. ഇതിന്റെ അടിസ്ഥാനത്തിൽ തെളിവെടുപ്പ് അധികാരത്തോടെ, ബിൽ സബ്‌ജക്​ട് കമ്മിറ്റിക്ക് വിട്ടു. കൂടുതൽ ചർച്ചകൾക്കും തെളിവെടുപ്പിനും ശേഷം ബിൽ  നിയമമാക്കാൻ തീരുമാനിച്ചു.

## അവലംബം

## പുറം കണ്ണികൾ
*കർശന നിയമം, നിയമസഭാ സമ്മേളനത്തിൽ പാസാക്കും
*സംരക്ഷണ ബിൽ അവതരിപ്പിക്കാൻ മന്ത്രിസഭയുടെ അനുമതി

വർഗ്ഗം:കേരളത്തിലെ നിയമങ്ങൾ
വർഗ്ഗം:സ്ത്രീകൾക്ക് എതിരായ അതിക്രമങ്ങൾ
ഹാനോക്

പരമ്പരാഗത കൊറിയൻ ഭവനങ്ങളാണ് **ഹാനോക്**(**Hanok**) എന്നറിയപ്പെടുന്നത്. കൊറിയൻ വാസ്തുവിദ്യയിൽ നിർമിച്ചിരിക്കുന്ന ഇവ ഭൂപ്രകൃതിയേയും കാലാവസ്ഥയേയുംകണക്കിലെടുത്താണ് രൂപകല്പനചെയ്തിരിക്കുന്നത്.

ഹാനോക്ക് ഭവനത്തിന്റെ അകവും അത്തരത്തിൽ തന്നെയാണ് രൂപപ്പെടുത്തിയിരിക്കുന്നത്. ബീസാനിംസു(Baesanimsu (배산임수) എന്നറിയപ്പെടുന്ന കൊറിയൻ വാസ്തുശാസ്ത്രമാണ് ഇതിന്റെ നിർമിതിക്ക നിദാനം. ഹാനോക് ഭവനത്തിന്റെ മുന്നിൽ നദിയും പിന്നിൽ പർവ്വതവും ഉണ്ടെങ്കിൽ അത് ഒരു ഉത്തമ ഭവനായിരിക്കും എന്ന് വിശ്വസിക്കപ്പെടുന്നു. ഓണ്ഡോൾ എന്നറിയപ്പെടുന്ന ഒരു താപന രീതിയും ഹാനോക് വീടുകളിൽ ഉണ്ട്. അതികഠിനമായ ശൈത്യത്തിൽനിന്നും ഇത് അന്തേവാസികളെ സംരക്ഷിച്ച് നിർത്തുന്നു.

പ്രാദേശികമായും ഹാനോക്കുകൾ വ്യത്യാസപ്പെടാം. തണുത്തുറഞ്ഞ വടക്കൻ പ്രദേശങ്ങളിൽ സംവൃതചതുര രൂപത്തിലുള്ള ഹാനോക്കുകളാണ് കാണപ്പെടുന്നത്. ഇത് താപത്തെ തടഞ്ഞുനിർത്താൻ സഹായിക്കുന്നു. 'L' ആകൃതിയിലുള്ള ഹാനോക്കുകൾ മധ്യനാടുകളിലും, 'I' ആകൃതിയിലുള്ള ഹാനോക്കുകൾ തെക്കൻ പ്രദേശങ്ങളിലും കണ്ടുവരുന്നു.

## നിർമ്മാണ സാമഗ്രികൾ
പ്രാദേശികമായി സുലഭമായ മണ്ണ്, തടി, കല്ലുകൾ എന്നിവയാണ് ഹാനോക്കിന്റെ പ്രധാന നിർമ്മാണ സാമഗ്രികൾ. തീർത്തും പരിസ്ഥിതിക്ക് ദോഷം ചെയ്യാത്ത വസ്തുക്കളാണിവ. ഗിവ(Giwa) എന്നറിയപ്പെടുന്ന ഓടുകളും ഹാനോക്കിൽ ഉപയോഗിഛ്കിരിക്കുന്നു. കൊറിയൻ പരമ്പരാഗത കടലാസായ ഹഞിയും(Hanji) ഇതിന്റെ നിർമ്മാണത്തിനായ പ്രയോജനപ്പെടുത്തിയിരിക്കുന്നു.

## ചിത്രശാല

 
File:Seoul-Gyeongbokgung-roof.tiles-01.jpg|ഹാനോക്കിന്റെ മേൽക്കൂര
File:Korea-Brooms in a hanok-01.jpg|ഒരു ഹാനോക്കിൽ ചൂലുകൾ സൂക്ഷിച്ചിരിക്കുന്ന ഭാഗം
File:Korea-Namsa.village-01.jpg|നാംസാ ഗ്രാമത്തിലെ ഹാനോക്കുകൾ
File:Korea-Daejeon-Uam Historic Park-01.jpg|വസന്തകാലത്തെ ഒരു ഹാനോക്ക്
File:Korean.Folk.Village-Minsokchon-24.jpg|കൊറിയൻ വീട്ടുസാമഗ്രികൾ
File:Yeoyudang2.jpg|കൊറിയൻ തത്ത്വചിന്തകാനായിരുന്ന  ജിയോങ് യാക്-യൊങ് ഇന്റെ ഗൃഹം
File:Korea-Jeju-Folk village-03.jpg|അടുക്കള
File:Korea-Gangneung-Seongyojang-01.jpg|ഒരു ഹാനോക് ഗ്രാമം
File:Korea-Seoul-Bukchon-26.jpg|ബക്ചോൺ ഹാനോക് ഗ്രാമത്തിലെ ഒരു ഹാനോക്
File:Korea-Seoul-Bukchon-28.jpg|ഹാനോക്കിന്റെ അകത്തളം


## അവലംബം

## പുറത്തേക്കുള്ള കണ്ണികൾ

* Hanok Cultural center
*Korea Society Podcast: Architect Doojin Hwang speaks about the rebirth of the Hanok 
*The Herbert Offen Research Collection of the Phillips Library at the Peabody Essex Museum
പടനിലം

ആലപ്പുഴ ജില്ലയിലെ ഒരു പ്രമുഖമായ സാംസ്കാരിക കേന്ദ്രമാണ് **പടനിലം**. യുദ്ധഭൂമി എന്നാണ് പടനിലം എന്ന വാക്കിനർത്ഥം. നൂറനാട് പാറ - പന്തളം റൂട്ടിൽ അച്ചൻകോവിലാറിന്റെ തീരത്താണ് ഈ ഗ്രാമം സ്ഥിതിചെയ്യുന്നത്. ശിവരാത്രി മഹോത്സവത്തിന് പേരുകേട്ട ഇവിടുത്തെ പരബ്രഹ്മ ക്ഷേത്രത്തിലാണ് ഏഷ്യയിലെ വലിയ കെട്ടുകാളയെ എഴുന്നള്ളിക്കുന്ന കെട്ടുത്സവം നടക്കുന്നത്. ശിവരാത്രി മഹോത്സവത്തിന്റെഭാഗമായിആണ് ഈ കെട്ടുകാഴ്ച നടത്തുന്നത്. ശബരിമലയുടെ ഒരു പ്രധാനപ്പെട്ട ഇടത്താവളം കൂടിയാണ് പടനിലം ക്ഷേത്രം. മതമൈത്രിക്ക് പേരുകേട്ട ഇടമാണ് നൂറനാട് പടനിലം. ഏതു മതത്തിൽ പെട്ട ജനങ്ങൾക്കും ആരാധന നടത്താവുന്ന ക്ഷേത്രമാണ് പടനിലം പരബ്രഹ്മ ക്ഷേത്രം. സാധാരണ ക്ഷേത്രങ്ങളിൽനിന്നു വിഭിന്നമായി ഇവിടെ ഗോപുരമോ, ചുറ്റമ്പലം ശ്രീകോവിൽ മുതലായവയോ ഇല്ല. ക്ഷേത്രത്തിന്റെ മേല്ക്കൂര ആൽ, മാവ്, ഇലഞ്ഞി തുടങ്ങിയ വൃക്ഷങ്ങളാണ്  പ്രദാനം ചെയ്യുന്നത്. പടിഞ്ഞാറോട്ട് ദർശനമുള്ള അപൂർവം ക്ഷേത്രങ്ങളിൽ ഒന്നാണ് പടനിലം.

## ആരാധനാലയങ്ങൾ

*
*പടനിലം പരബ്രഹ്മ ക്ഷേത്രം
*കാവിൽ ശ്രീ ഭഗവതി ക്ഷേത്രം
*മുതുകട്ടുകര ഭഗവതി ക്ഷേത്രം
*നെടുകുളഞ്ഞിമുറി കുളങ്ങരവീട്ടിൽ ക്ഷേത്രം
*സെ:തോമസ് ഓര്ത്തഡോക്സ് ചർച്ച് പടനിലം 
*ഫാത്തിമ മാതാ ദേവാലയം കിടങ്ങയം 
*ഇസ്ലാമിക് കൾച്ചറൽ സെന്റർ
*പള്ളിമുക്കം ശ്രീ ഭദ്രകാളീ ക്ഷേത്രം
*കൊക്കാട്ട് ശ്രീ ഭദ്രകാളീ ക്ഷേത്രം
*തട്ടുപുരയ്ക്കൽ ദേവീ ക്ഷേത്രം
*വടക്കടത്തുകാവ് ദേവി ക്ഷേത്രം 
*പാലമേൽ കിടങ്ങയം ശ്രീ ധർമശാസ്താ ക്ഷേത്രം
*കൂമ്പുളു മല മലനട ക്ഷേത്രം പുലിമേൽ
*St.Theresa's malankara catholic churuch edappone pattoor

## സ്ഥാപനങ്ങൾ
*നൂറനാട് ഗ്രാമപഞ്ചായത്ത് കാര്യാലയം
*നൂറനാട് വില്ലേജ് ഓഫീസ്
*പി.കെ.പി. പോറ്റി സ്മാരകം
*നൂറനാട് കുടുബ ആരോഗ്യ കേന്ദ്രം
*നൂറനാട് ലെപ്രസി സാനറ്റോറിയം
*നൂറനാട് സഹകരണ സംഘം
*നൂറനാട് കൃഷിഭവൻ
*പോസ്റ്റ് ഓഫീസ്
*L.C ഓഫീസ് CPI(M)
*പടനിലം HSS
*പാലമേൽ LPS
*GSMLPS പുലിമേൽ (ഇഞ്ചക്കാട്ട് സ്കൂൾ)
*ശ്രീ ബുദ്ധ എഞ്ചിനീയറിംഗ് കോളേജ് 
*മാവേലി സ്റ്റോർ, പാറ്റൂർ നൂറനാട്
* പ്രതിഭാ യുവശക്തി, പടനിലം

## മണ്മറഞ്ഞ ബഹുമാന്യ വ്യക്തിത്വങ്ങൾ
*കൊയ്പ്പള്ളിമഠം നാരായണ ഭട്ടതിരി 
*ഗീവർഗീസ് കൊച്ചുകുഞ്ഞു ആശാൻ 
*പി കെ .പി പോറ്റി 
*ടി ജി തങ്കപ്പൻ പിള്ളൈ  
*ശിവപാലൻ ഉണ്ണിത്താൻ 
*പി.കെ.വർഗ്ഗീസ് (തോമസ്- ഗ്രീൻലാൻഡ്)

### സാംസ്കാരിക സാഹിത്യ വ്യക്തിത്വങ്ങൾ
------------------------------------------------
#വേണാട് ശിവൻ കുട്ടി (സാഹിത്യം )
#അജന്താലയം അജിത്കുമാർ (എം. ഡി  മംഗളം ടി വി ചാനൽ - ദിനപത്രം )
#റേഡിയോ സ്റ്റാർ  തങ്കപ്പൻ (ചെണ്ട )
#വിശ്വൻ പടനിലം (അദ്ധ്യാപകൻ -സാഹിത്യം )
#റജി.വി. ഗ്രീൻലാൻഡ് -- പ്രവാസി ( സാഹിത്യം ).
#സോയസ് ബിൻ.  യു എസ് ...(.സാഹിത്യം  )
#സന്തോഷ്   --പ്രവാസി (സാഹിത്യം )
#രേഖ ആർ താങ്കൾ (കവയത്രി)
# കലാനിധി സുബീസ് പടനിലം (ഗാനരചയിതാവ് സംഗീത സംവിധാനം, ആൽബം ഡയറക്ടർ )
#ബിജി വർഗീസ് ഗ്രീൻലാൻഡ് --ആകാശവാണി ,ജീവൻ ടി വി ..(മികച്ച ഫോട്ടോഗ്രാഫിക്ക് സംസ്ഥാന ഫോട്ടോഗ്രാഫേഴ്സ് അവാർഡ് മികച്ച മാധ്യമ പ്രവർത്തക അവാർഡ് ഫൊക്കാന അമേരിക്ക  
#ഇടപ്പോൺ അജികുമാർ ( സാഹിത്യം)
#Padanilam parabhramam
# നൂറനാട് പ്രദീപ്‌-(നാടക നടൻ,സംവിധായകൻ,തിരക്കഥാകൃത്ത്,ഡബ്ബിംഗ് ആർട്ടിസ്റ്റ് )

## അവലംബങ്ങൾ

http://ansholidayskerala.com/alapuzha.html
ഈശ്വരമംഗലം മഹാദേവക്ഷേത്രം

കോട്ടയം ജില്ലയിലെ ഒരു ശിവക്ഷേത്രമാണ് കീഴ്‌വായ്പൂരിലെ **ഈശ്വരമംഗലം മഹദേവക്ഷേത്രം**.  കോട്ടയം - കോഴഞ്ചേരി സംസ്ഥാന ഹൈവെയ്ക്കു സമീപം മല്ലപ്പള്ളിയിൽ നിന്നും 3 കിലോമീറ്റർ കിഴക്കു മാറി കീഴ്‌വായ്പൂർ ജംഗ്ഷനിൽ നിന്നും 50 മീറ്റർ തെക്കു മാറി മണിമലയാറിന്റെ സമീപത്താണ് ഈ ക്ഷേത്രം സ്ഥിതിചെയ്യുന്നത്.

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കോട്ടയം ജില്ലയിലെ ക്ഷേത്രങ്ങൾ
നന്ദനാർ ക്ഷേത്രം, മൂന്തൂർ

എറണാകുളം ജില്ലയിലെ കോതമംഗലം താലുക്കിൽ, കോട്ടപ്പടി പഞ്ചായത്തിൽ മൂന്തുർ എന്ന സ്ഥലത്തുള്ള ശിവക്ഷേത്രമാണ് **നന്തനാർ ക്ഷേത്രം**. ശിവ പ്രതിഷ്ഠക്കൊപ്പം ഭക്തനന്തനാരുടെ പ്രതിഷ്ഠയും ഉള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഇത്. അമ്പതിയൊന്നു പടികൾ കയറിവേണം നടയ്ക്കൽ എത്താൻ. മലയാളം മാസം ഒന്നാംതിയതികളിൽ രാവിലെ പ്രത്യേക പൂജകൾ നടത്തിവരുന്നു. കൂടാതെ എല്ലാ ശനിയാഴ്ചകളിലും വൈകിട്ട് ദീപാരാധനയും മറ്റു പൂജാദികർമങ്ങളും ചെയ്തുവരുന്നു.

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
ഖാലിദ്‌ ഇബ്ൻ അബ്ദുൽ അസീസ്‌ അൽ സൗദ്

ആധുനിക സൗദി അറേബ്യയുടെ നാലാമത്തെ രാജാവായിരുന്നു **ഖാലിദ്‌ ഇബ്ൻ അബ്ദുൽ അസീസ്‌ അൽ സൗദ്**( ''.

## ഭരണ ചരിത്രം
ഫൈസൽ ബിൻ അബ്ദുൽ അസീസ്‌ രാജാവിന് ശേഷം 1975 മുതൽ 1982 വരെയാണ്  സൗദി അറേബ്യയുടെ ഭരണം ഖാലിദ്‌ ഇബ്ൻ അബ്ദുൽ അസീസ്‌ അൽ സൗദ് രാജാവ് നിർവഹിച്ചത്.

## അവലംബം

വർഗ്ഗം:സൗദി അറേബ്യയുടെ ഭരണാധികാരികൾ
വർഗ്ഗം:ഫൈസൽ അവാർഡ് ലഭിച്ചവർ
വർഗ്ഗം:1912-ൽ ജനിച്ചവർ
ഫൈസൽ ഇബ്ൻ അബ്ദുൽ അസീസ്‌ അൽ സൗദ്

1964 മുതൽ 1975 വരെ ആധുനിക സൗദി അറേബ്യയിൽ ഭരണം നടത്തിയത് **ഫൈസൽ ഇബ്ൻ അബ്ദുൽ അസീസ്‌ അൽ സൗദ്** ( **) എന്ന എന്ന ഫൈസൽ രാജാവായിരുന്നു.

## ഭരണ ചരിത്രം
1964 മുതൽ 1975 വരെ പതിനൊന്നുവർഷങ്ങൾ ഫൈസൽ ഇബ്ൻ അബ്ദുൽ അസീസ്‌ അൽ സൗദ് എന്ന ഫൈസൽ രാജാവാണ് സൗദി അറേബ്യയുടെ ഭരണം നിർവഹിച്ചത്. രാജ്യത്ത് സാമ്പത്തികരംഗത്തും വിദേശനയങ്ങളിലും കാതലായ മാറ്റങ്ങൾ വരുത്തിയ ഇദ്ദേഹമാണ് ഓർഗനൈസേഷൻ ഓഫ് ഇസ്‌ലാമിക് കോൺഫറൻസ് (ഒ.ഐ.സി.) രൂപവത്കരണത്തിന് മുൻകൈയെടുത്തത്.
## ഫൈസൽ അവാർഡ്

ഫൈസൽ രാജാവിന്റെ സ്മരണക്കായി ഏർപ്പെടുത്തിയ അവാർഡാണ് ഫൈസൽ അവാർഡ്. 1979 മുതൽ ഇസ്‌ലാമികസേവനം, ഇസ്‌ലാമികപഠനം, അറബിസാഹിത്യം, വൈദ്യം, ശാസ്ത്രം എന്നീ വിഭാഗങ്ങളിൽ ഫൈസൽ അവാർഡ് നൽകിവരുന്നു.

## അവലംബം

വർഗ്ഗം:സൗദി അറേബ്യയുടെ ഭരണാധികാരികൾ
വർഗ്ഗം:1906-ൽ ജനിച്ചവർ
വർഗ്ഗം:സൗദി അറേബ്യയുടെ രാജാക്കന്മാർ
വർഗ്ഗം:സൗദി അറേബ്യയുടെ പ്രധാനമന്ത്രിമാർ
വർഗ്ഗം:കൊല്ലപ്പെട്ട രാഷ്ട്രത്തലവന്മാർ
വർഗ്ഗം:കൊല്ലപ്പെട്ട രാജാക്കന്മാർ
എഡ്രിയൻ സ്മിത്ത്

ബുർജ് ഖലീഫ, ജിൻ മാഒ ടവർ തുടങ്ങിയ കെട്ടിടങ്ങളുടെ  രൂപരേഖ തയ്യാറാക്കുകയും നിർമ്മാണ മേൽനോട്ടം വഹിക്കുകയും ചെയ്ത സാങ്കേതിക വിദഗ്ദ്ധൻ ആണ് **എഡ്രിയൻ സ്മിത്ത്** (ജനനം: ഓഗസ്റ്റ് 19, 1944). ആസൂത്രണത്തിലിരിക്കുന്ന സൗദി അറേബ്യയിലെ  1000 മീറ്റർ പൊക്കമുള്ള  കിംഗ്‌ഡം ടവറിന്റെയും, അസൈർബജാൻ ടവറിന്റെയും (1050 മീറ്റർ) നിർമ്മാണ നിയന്ത്രണം സ്മിത്തിനാണു്.  
## ആദ്യകാല ജീവിതവും വിദ്യാഭ്യാസവും
അഡ്രിയാൻ സ്മിത്ത് 1944 ൽ ഷിക്കാഗോയിൽ ജനിച്ചു. അദ്ദേഹത്തിന് നാലു വയസ്സുള്ളപ്പോൾ കുടുംബം സതേൺ കാലിഫോർണിയയിലേക്ക് താമസം മാറ്റി. അവിടെ അദ്ദേഹം വളർന്നു. ചിത്രരചനയിലുള്ള അദ്ദേഹത്തിന്റെ താത്പര്യം മനസ്സിലാക്കിയ അമ്മ വാസ്തുവിദ്യ പഠിക്കാൻ നിർദ്ദേശിച്ചു. 

സ്മിത്ത് ടെക്സസ് എ & എം യൂണിവേഴ്സിറ്റിയിൽ ചേർന്നു. കോർപ്സ് ഓഫ് കേഡറ്റുകളുമായി ബന്ധപ്പെട്ടിരിക്കുമ്പോൾ വാസ്തുവിദ്യയിൽ ബിരുദം പഠിക്കുന്നത് തുടർന്നു. എന്നിരുന്നാലും, ബിരുദം നേടിയില്ല, പകരം 1967 ൽ സ്കിഡ്മോർ, ഓവിംഗ്സ്, മെറിൽ (എസ്ഒഎം) എന്നിവയിൽ ജോലി ചെയ്യാൻ തുടങ്ങി.   1969 ൽ ബിരുദം നേടിയ ചിക്കാഗോ കോളേജ് ഓഫ് ആർക്കിടെക്ചർ ആന്റ് ആർട്‌സിലെ ഇല്ലിനോയിസ് സർവകലാശാലയിൽ നിന്ന് വിദ്യാഭ്യാസം പൂർത്തിയാക്കി. 2013 ൽ ടെക്‌സസ് എ & എം യൂണിവേഴ്‌സിറ്റിയിൽ നിന്ന് സ്മിത്തിന് ഓണററി ഡോക്ടറേറ്റ് ഓഫ് ലെറ്റേഴ്സ് ബിരുദം നൽകി. 
## കരിയർ
1967 മുതൽ ഷിക്കാഗോയിലെ സ്‌കിഡ്‌മോർ, ഓവിംഗ്സ് & മെറിൽ (എസ്ഒഎം) എന്നിവിടങ്ങളിൽ സ്മിത്ത് വർഷങ്ങളോളം ചെലവഴിച്ചു. 1980 മുതൽ 2003 വരെ ഡിസൈൻ പങ്കാളിയും 2003 മുതൽ 2006 വരെ കൺസൾട്ടിംഗ് ഡിസൈൻ പങ്കാളിയുമായിരുന്നു. 2006 ൽ അദ്ദേഹം അഡ്രിയാൻ സ്മിത്ത് + ഗോർഡൻ ഗിൽ ആർക്കിടെക്ചർ ( AS + GG) സ്ഥാപിച്ചു. ഇത് അന്താരാഷ്ട്ര തലത്തിൽ ഉയർന്ന പ്രകടനവും ഊർജ്ജ-കാര്യക്ഷമവും സുസ്ഥിരവുമായ വാസ്തുവിദ്യയുടെ രൂപകൽപ്പനയ്ക്കായി സമർപ്പിച്ചിരിക്കുന്നു. 2008-ൽ അദ്ദേഹം എം‌ഇ‌പി കമ്പനിയായ പോസിറ്റിവ് എനർജി പ്രാക്ടീസ് (പി‌ഇ‌പി) സ്ഥാപിച്ചു. ഇത് ഉയർന്ന പ്രകടനവും ഊർജ്ജ-കാര്യക്ഷമവുമായ വാസ്തുവിദ്യയുടെ പരിസ്ഥിതി എഞ്ചിനീയറിംഗിൽ പ്രത്യേകത പുലർത്തുന്നു.

## അവലംബം

വർഗ്ഗം:വാസ്തുശില്പികൾ
വർഗ്ഗം:1944-ൽ ജനിച്ചവർ
വർഗ്ഗം:ഓഗസ്റ്റ് 19-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
കടുപ്പശ്ശേരി പള്ളി

തൃശ്ശൂർ ജില്ലയിലെ വേളൂക്കര പഞ്ചായത്തിൽ കടുപ്പശ്ശേരിയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **കടുപ്പശ്ശേരി പള്ളി** (Kaduppassery Church) അഥവാ **തിരുഹൃദയ പള്ളി** (Sacred Heart Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. യേശുവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## പ്രധാന സ്ഥാപനങ്ങൾ

* സേക്രട്ട് ഹാർട്ട് ലോവർ പ്രൈമറി കോൺവെന്റ് സ്കൂൾ (S.H.L.P.C School, കടുപ്പശ്ശേരി)

## ചിത്രശാല



File:Kaduppassery_S.H.L.P.C_School.JPG|S.H.L.P.C School, കടുപ്പശ്ശേരി



വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
കിന്നരി പ്രാപ്പരുന്ത്

തെക്കൻ - തെക്കുകിഴക്കൻ ഏഷ്യയുടെ വനങ്ങളിൽ കാണപ്പെടുന്ന ഒരു ചെറിയ ഇരപിടിയൻ പക്ഷിയാണ് **കിന്നരി പ്രാപ്പരുന്ത്**.  ഇത് ചെറിയ ഗ്രൂപ്പുകളായി പലപ്പോഴും നിബിഡ വനങ്ങളിലാണ് കാണപ്പെടുന്നത്.

## രൂപവിവരണം
കറുത്ത പക്ഷി, കഴുത്തിനു താഴെ വെള്ള വര പിന്നെ കറുപ്പ്, പിന്നെ കടു തവിട്ടുനിറത്തിലുള്ള വര. നെഞ്ചിനു കീഴെ കടും തവിട്ടുനിറത്തിലുള്ള വരയോടു കൂടിയ മങ്ങിയ വെള്ള നിറം.

## ഭക്ഷണം
കീടങ്ങൾ, തവളകൾ, ഉരഗങ്ങൾ മുതലയവയാണ് ഇവയുടെ പ്രധാന ഭക്ഷണം.
## കൂടുകെട്ടൽ
ഫെബ്രുവരി മുതൽ ജൂലൈ വരെ.
## അവലംബം

വർഗ്ഗം:പരുന്തുകൾ - അപൂർണ്ണലേഖനങ്ങൾ
തേൻകൊതിച്ചിപ്പരുന്ത്

അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ **തേൻകൊതിച്ചിപ്പരുന്ത്**‌.  ഇംഗ്ലീഷിൽ **Oriental Honey-buzzard** എന്നും **Crested Honey Buzzard** എന്നും അറിയപ്പെടുന്നു. ശാസ്ത്ര നാമം *പെർനിസ് തിലൊർ‌ഹൈങ്ക്സ്' (*Pernis ptilorhynchus*). [[ഏഷ്യ|ഏഷ്യയിൽ]] [[സൈബീരിയ]] മുതൽ [[ജപ്പാൻ]] വരെയുള്ള പ്രദേശങ്ങളിൽ ധാരാളമായി കാണപ്പെടുന്നു. പലനിറത്തിലും കാണുന്ന ഒരു സാധരണ ഇരപിടിയൻ പക്ഷിയാണ്. സാധാരണ  ഇരട്ടകളായാണ് കാണുന്നത്.

==രൂപവിവരണം==
മുകൾവശത്ത് ചാരനിറം കലർന്ന തവിട്ടു നിറമാണ്. കടുത്ത ചാരനിറത്തിലുള്ള തലയുണ്ട്. തവിട്ടു നിറത്തിലുള്ള അടിവശത്ത് വെള്ള വരകളുണ്ട്. ചെറിയ കറുത്ത മകുടത്തൂവലുണ്ട്. കറുത്ത ഉരുണ്ട വാലുണ്ട്. നീണ്ട കഴുത്തും ചെറിയ തലയുമുള്ള തേൻ‌കൊതിച്ചി പരുന്തിന്‌ ചിറകടിക്കാതെ [[അന്തരീക്ഷം|അന്തരീക്ഷത്തിലൂടെ]] തെന്നി പറക്കാം. നീളമുള്ള [[വാൽ|വാലുകളുള്ള]] ഇവയുടെ [[തല|തലയിലെ]] പൂവ് വളരെ ചെറുതാണ്‌. ബ്രൗൺ നിറമുളള ശരീരത്തിലെ കഴുത്തിൽ ഒരു വലയം കാണാം. ആൺ-പെൺ പക്ഷികളേ വളരെ എളുപ്പം തന്നെ തിരിച്ചറിയാൻ സാധിക്കും, ആൺ പക്ഷികളുടെ ശിരസ്സ് നീല കളർന്ന ചാര നിറത്തിലും പെൺ പക്ഷികളുടെ ശിരസ്സ് ബ്രൗൺ നിറത്തിലുമാണുള്ളത്. ആൺ പക്ഷികളെക്കാൾ പെൺ പക്ഷികൾക്ക് നിറവും വലിപ്പവും കൂടുതലാണ്‌. ആൺ പക്ഷികളുടെ വാൽ കറുപ്പ് നിറത്തിലുള്ളതാണ്‌ ഇതിൽ ഒരു വെള്ള നാടയും കാണാം.

== ആവാസ രീതി ==
[[ദേശാടനപ്പക്ഷി|ദേശാടനപ്പക്ഷികളുടെ]] ഗണത്തിൽ പെടുത്താൻ പറ്റുന്ന ഒരു [[പക്ഷി|പക്ഷിയാണ്‌]] തേൻ‌കൊതിച്ചി പരുന്ത്‌. വേനൽക്കാലത്ത് ഈ പരുന്തിൻ കൂട്ടം ജപ്പാനിൽ നിന്നു സൈബീരിയയിലേക്ക് ചേക്കേറും. ശിശിരകാലത്ത് തിരിച്ചും യാത്രചെയ്യും. ഭക്ഷണത്തിനായി പ്രധാനമായും [[ലാർ‌വ|ലാർ‌വകളേയും]] ചിലതരം [[വണ്ട്|വണ്ടുകളെയും]] ആണ്‌ ഈ [[പരുന്ത്|പരുന്തുകൾ]] ആശ്രയിക്കുന്നത്.<br />
പ്രത്യേക രീതിയിൽ ചിറകടിച്ചാണ്‌ ഇവ ഇണകളെ ആകർഷിക്കുന്നത്.

==ഭക്ഷണം==
തേൻ, തേനീച്ചയുടെ ലാർവകൾ, പ്രാണികൾ, ചെറിയ പക്ഷികൾ.

==കൂടുകെട്ടൽ==
ഫെബ്രുവരി മുതൽ ജൂലൈ വരെ.

== ചിത്രങ്ങൾ ==
<gallery>
Image:Oriental Honey-buzzard (Pernis ptilorhynchus)- Male at Kolkata I IMG 7451.jpg|ഒരു ആൺ പക്ഷി.
Image:Oriental Honey-buzzard (Pernis ptilorhynchus) at Bharatpur Im IMG 5320.jpg|
Image:Oriental Honey Buzzard (Female)- Bharatpur I IMG 8244.jpg|ഒരു പെൺ പക്ഷി
File:Oriental Honey-buzzard (Pernis ptilorhynchus) in Hyderabad, AP W IMG 1310.jpg|
</gallery>
==അവലംബം==

* *British Birds'', volume 99, March 2006

വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
മലമ്പുള്ള്‌

മലമ്പുള്ളിന്റെ  ശാസ്ത്രീയ നാമം Accipiter trivirgatusഎന്നും ഇംഗ്ലീഷിലെ പേര് Crested Goshawk എന്നുമാണ്. തെക്കേ ഏഷ്യയിൽ ഇന്ത്യ, ശ്രീലങ്ക, തെക്കേ ചൈന, ഇൻഡോനേഷ്യ, ഫിലിപ്പീൻസ് എന്നിവിടങ്ങളിൽ കാണുന്നു. സാധാരണയായി ഭൂമദ്ധ്യരേഖയോടടുത്ത പ്രദേശങ്ങളിൽ കാണപ്പെടുന്നു. താഴ്ന്ന പ്രദേശങ്ങളിലാണ് കൂടുതൽ കാണുന്നതെങ്കിലും ഹിമാലയത്തിന്റെ അടിവാരങ്ങളിൽ ഭൂട്ടാനിലും കാണപ്പെടുന്നുണ്ട്
## രൂപ വിവരണം
കടുത്ത തവിട്ടുനിറം. നീളം കുറഞ്ഞ വീതികൂടിയ ചിറകുകൾ.അടിവശം ചെമ്പിച്ച തവിട്ടു നിറത്തിലുള്ള വരകൾ നിറഞ്ഞതും വെള്ള നിറത്തിലുള്ളതുമ്മാണ്.വാലിന് നീളം കൂടുതലാണ്.വാലിൽ കടുത്ത കാപ്പി നിറത്തിലുള്ള നാലുവരകളുണ്ട്. വാലിന്റെ അടിയിലെ തൂവലുകൾക്ക് നല്ല വെള്ള നിറം. പെണ്ണിന് ആണിനേക്കാൾ വലിപ്പം കൂടുതലാണ്.

## ഭക്ഷണം
ചെറിയ പക്ഷികളും സസ്തനികളും

## കൂടുകെട്ടൽ
മാർച്ച് തൊട്ട് മേയ് വരെ
## പ്രജനനം
മരത്തില് കമ്പുകള് കൊണ്ടുണ്ടാക്കിയ കൂട്ടിൽ രണ്ടോ മൂന്നോ മുട്ടകളിടും. 

ഇവ പ്രജനനം ചെയ്യുന്നത് തെക്കൻ ഏഷ്യയിൽ ഭരതം മുതൽ ശ്രീലങ്ക വരേയും തെക്കൻചൈന, ഇന്തോനേഷ്യ, ഫിലിപ്പീൻസിലുമാണ്. ഇവ ദേശാടന സ്വഭാവം ഇല്ലാത്തവയാണ്. 

## അവലംബം

* Birds of periyar, R. sugathan- Kerala Forest & wild Life Department

വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:തായ്‌വാനിലെ പക്ഷികൾ
വർഗ്ഗം:ദക്ഷിണേഷ്യയിലെ പക്ഷികൾ
ഔട്ട്സോഴ്സിങ്

ഒരു സ്ഥാപനം അല്ലെങ്കിൽ സംഘടന അവർ ചെയ്തുകൊണ്ടിരുന്നതോ പുതുതായി ആവശ്യം വന്നതോ ആയ ചില സേവനങ്ങൾ അല്ലെങ്കിൽ ജോലികൾ മറ്റൊരു സ്ഥാപനത്തിന് നല്കുന്ന പ്രവൃത്തിയാണ് **ഔട്ട്സോഴ്സിങ്** (ഇംഗ്ലീഷ്: *outsourcing*). ആധുനിക സാമ്പത്തിക വ്യവസ്ഥിതിയിൽ ഇതൊരു പ്രധാന പ്രക്രിയയാണ്. വിഗദ്ധ തോഴിലാളികൾ, വിഗദ്ധോപദേശം എന്നിവയുടെ കൈമാറ്റത്തെയും ഔട്ട് സോഴ്സിംഗ് എന്ന് വിവക്ഷിക്കാം.

സാധാരണയായി സാങ്കേതിക വിദ്യയുടെ അഭാവം, കുറഞ്ഞ തൊഴിൽ ചെലവ് എന്നിവ കാരണമാകും സ്ഥാപനങ്ങൾ ഇത് ചെയ്യുക. അതുകൊണ്ടു തന്നെ മിക്കവാറും തൊഴിലുകൾ അന്താരാഷ്ട്രമായിട്ടാകും കൈമാറ്റം ചെയ്യുക. ഇങ്ങനെ ഒരു രാജ്യത്തുനിന്ന് മറ്റൊരു രാജ്യത്തേയ്ക്ക് ചെയ്യുന്ന ഔട്ട്സോഴ്സിങ്ങിന് പുറംജോലിക്കരാർ എന്നും പറയുന്നു.

## ബിസിനസ് പ്രോസസ്സ് ഔട്ട്സോഴ്സിങ്
ഒരു  ബിസിനസ്‌ സംരംഭത്തിൽ നടക്കേണ്ട ഏതെങ്കിലും പ്രവർത്തന, നിർമ്മാണ പ്രക്രിയകൾ അവരുടെ ഉത്തരവാദിത്തങ്ങൾ തുടങ്ങിയവ കച്ചവടത്തിൽ പങ്കാളികൾ അല്ലാത്ത മറ്റേതെങ്കിലും സഹായക ബിസിനസുകളെയോ  വ്യക്തികളെയോ ചുമതലപ്പെടുത്തി നടത്തിയെടുക്കുന്ന നൂതന ബിസിനസ്‌ തന്ത്രമാണ് ബി.പി.ഒ. അഥവാ പുറം തൊഴിൽ കരാർ ജോലികൾ. അസംസ്കൃത വസ്തുക്കൾ ലഭ്യമാക്കുന്നതിനു ഉത്പാദനകമ്പനികളാണ് ഇത്തരത്തിൽ ജോലികൾ മറ്റുള്ളവരെ ഏൽപ്പിച്ചിരുന്നത്‌. ഇന്ന് എല്ലാ വിധത്തിലുള്ള ഉത്തരവാദിത്തങ്ങളും ഇത്തരം മൂന്നാം കക്ഷിക്കൾ ഏറ്റെടുത്തു നടത്തുന്നുണ്ട്.

മാനവശേഷി നടത്തിപ്പ്, കണക്കെഴുത്ത്, ധനകാര്യം തുടങ്ങിയ പിന്നാമ്പുറ സേവനങ്ങളും ഉപഭോക്താക്കൾക്കുള്ള സേവനങ്ങൾ, തുടങ്ങിയ മുൻനിര സേവനങ്ങളും ബി.പി.ഒ. സേവനദാതാക്കൾ നൽകാറുണ്ട്.

ഒരു രാജ്യത്തെ ജോലികൾ മറ്റൊരു രാജ്യത്തുള്ള ബി. പി. ഓ സേവനദാതാക്കൾ ചെയ്യുന്നതിനെ ഓഫ്‌ഷോർ ഔട്ട്‌സോർസിംഗ് എന്ന് പറയുന്നു. ഇത് ആ രാജ്യത്തെ തൊഴിലില്ലായ്മ കൂട്ടും എന്ന ആക്ഷേപമുണ്ട്.

ഇന്ത്യയിലെ ബംഗളൂരു, ചെന്നൈ, ഡൽഹി, ഹൈദരാബാദ്, മുംബൈ, പൂന എന്നീ നഗരങ്ങൾ ലോകത്ത് ഏറ്റവും കൂടുതൽ ബിസിനസ് പ്രോസസ്സ് ഔട്ട്സോഴ്സിങ് ഏറ്റെടുക്കുന്ന പത്തു നഗരങ്ങളുടെ പട്ടികയിൽ ഇടം പിടിച്ചിട്ടുണ്ട്. 

## അവലംബം

വർഗ്ഗം:സാമ്പത്തികശാസ്ത്രം
വർഗ്ഗം:കരാറുകൾ
രഞ്ജൻ പ്രമോദ്

മലയാളചലച്ചിത്രരംഗത്തെ അറിയപ്പെടുന്ന ഒരു തിരക്കഥാകൃത്തും സംവിധായകനുമാണ് **രഞ്ജൻ പ്രമോദ്**. *[[രണ്ടാം ഭാവം]]* (2001), *[[മീശ മാധവൻ]]* (2002), *[[മനസ്സിനക്കരെ]]* (2003), *[[അച്ചുവിന്റെ അമ്മ]]* (2005), *[[നരൻ]]* (2005),*[[രക്ഷാധികാരി ബൈജു ഒപ്പ്]]* എന്നിവയെല്ലാം ഇദ്ദേഹത്തിന്റെ തിരക്കഥയിലൊരുങ്ങിയ ചിത്രങ്ങളാണ്. *[[ഫോട്ടോഗ്രാഫർ]]* (2006) എന്ന ചിത്രമാണ് ഇദ്ദേഹം ആദ്യമായി സംവിധാനം ചെയ്തത്. *[[റോസ് ഗിറ്റാറിനാൽ]]* എന്ന ചിത്രത്തിന് ശേഷം അദ്ദേഹം സംവിധാനം ചെയ്ത ചിത്രം ഒ.ബേബി(O.BABY) വളരെയധികം ശ്രദ്ധിക്കപ്പെട്ടു.

## ചലച്ചിത്ര സപര്യ

## പുറത്തേക്കുള്ള ലിങ്കുകൾ
*

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
രബീന്ദ്രോത്സവം

രബീന്ദ്രനാഥ ടാഗോറിന്റെ 150 ാം ജന്മവാർഷികത്തോടനുബന്ധിച്ച് കേരള സംസ്ഥാന ഇൻഫർമേഷൻ പബ്ളിക് റിലേഷൻസ് വകുപ്പ് സംഘടിപ്പിക്കുന്ന അനുസ്മരണ പരിപാടിയാണ്  രബീന്ദ്രോത്സവം. 

ഫെബ്രുവരി 4നാണ് ഇതിനോടനുബന്ധിച്ചുള്ള ആഘോഷ പരിപാടികൾ തുടങ്ങുന്നത്. മുഖ്യമന്ത്രി ഉമ്മൻ ചാണ്ടി യാണ് സംസ്ഥാനതല പരിപാടികൾ ഉദ്ഘാടനം ചെയ്യുക.

ഇതിന്റെ ഭാഗമായി എല്ലാ ജില്ലകളിലും സെമിനാറുകളും ചലച്ചിത്ര പ്രദർശനവും ഉണ്ടായിരിക്കും. സ്കൂൾകുട്ടികൾക്കായി സംസ്ഥാനാടിസ്ഥാനത്തിൽ നാടക മത്സരം, നൃത്ത-സംഗീത പരിപാടികൾ, ഗീതാജ്ഞലി ഗാനപുസ്തകം, ബംഗാൾ-കേരള കലാ സാംസ്കാരിക സമന്വയം, ശാന്തിനികേതൻ സന്ദർശനം തുടങ്ങിയ വിവിധ പരിപാടികളും വരും മാസങ്ങളിൽ ഇതിന്റെ ഭാഗമായി സംഘടിപ്പിക്കും.

## അവലംബം

വർഗ്ഗം:കേരളത്തിലെ സാംസ്കാരിക പരിപാടികൾ
കൊണ്ട

ഒരു തരം പഴയ കാല അളവുപാത്രമാണ് **കൊണ്ട**. നെയ്യ്, കള്ള് തുടങ്ങിയവ അളക്കാനാണ് ഇതുപയോഗിക്കുന്നത്. ഒരുകൊണ്ട നെയ്യ്, ഒരുകൊണ്ടക്കള്ള് എന്നിങ്ങനെ അളന്നിരുന്നു.
ചുരക്ക കൊണ്ടുണ്ടാക്കുന്ന ഒരു തരം കുടുക്കയാണിത്. 
## അവലംബം


വർഗ്ഗം:അളവുപകരണങ്ങൾ
പൂച്ചക്കുരുമരം

**പൂതൽ**, **ഭൂതപ്പീനാറി**, **ഭൂതിയുണർത്തി**, **പൂതിയുണർത്തി**, **വെള്ളക്കുയ്യാൻ** എന്നെല്ലാമറിയപ്പെടുന്ന 25 മീറ്റർ വരെ ഉയരം വയ്ക്കുന്ന ഒരിനം വൃക്ഷമാണ് **പൂച്ചക്കുരുമരം** . കറുവയുടെ ഇലയുമായി സാമ്യമുള്ളതിനാൽ Celtis cinnamomea എന്ന പേരുമുണ്ട്. തടിക്ക് നാറ്റമുണ്ട്. പഴകുമ്പോൾ മാറുന്ന ഈ മണം നനഞ്ഞാൽ വീണ്ടും വരും. വിത്തുവിതരണം ജലം വഴിയാണ്. തടി തലവേദനയ്ക്കുള്ള മരുന്നായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* വിവരങ്ങൾ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:കേരളത്തിലെ സസ്യജാലം
തുൾസി ഗബാഡ്

ഒരു അമേരിക്കൻ രാഷ്ട്രീയ പ്രവർത്തകയാണ് **തുൾസി ഗബാഡ്** (ജനനം: ഏപ്രിൽ 12 1981). ഹവായിയിലെ രണ്ടാം ഡിസ്ട്രിക്കിൽ നിന്നും ജനപ്രതിനിധി സഭയൈലേക്ക് തെരഞ്ഞെടുക്കപ്പെട്ട ഡെമോക്രാറ്റിക് പ്രതിനിധിയാണിവർ. യു.എസ് ജനപ്രതിനിധി സഭയിൽ മതഗ്രന്ഥമെന്ന നിലയിൽ ഭഗവദ്ഗീതയുപയൊഗിച്ച് ആദ്യമായി സത്യപ്രതിജ്ഞ നടത്തിയ തുൾസി, അമേരിക്കൻ വംശജയായ ഹിന്ദു മത വിശ്വാസിയാണ് .ഹോണലോ സിറ്റി കൗൺസിൽ പ്രതിനിധിയായിരുന്ന തുൾസി ഇരുപത്തിയൊന്നാം വയസ്സിലാണ് സ്റ്റേറ്റ് കൗൺസിൽ അംഗമാകുന്നത്. സ്റ്റേറ്റ് കൗൺസിൽ അംഗമാകുന്ന ഏറ്റവും പ്രായം കുറഞ്ഞ വ്യക്തിയായിരുന്നു തുൾസി. ഹവായ് ആർമി നാഷണൽ ഗാർഡിൽ മിലിറ്ററി പോലീസ് കമ്പനി കമാൻഡറായ തുൾസി യുഎഇയിൽ രണ്ട് തവണ സേവനം നടത്തിയിട്ടുണ്ട്.
## ആദ്യകാല ജീവിതവും വിദ്യാഭ്യാസവും
1981 ഏപ്രിൽ 12നു അമേരിക്കൻ സമൊവയിലെ ലിലൊഅലൊഅ യിൽ മൈക് ഗിബ്ബർദിന്റെയും കരൊൽ പൊട്ടർ ഗാബ്ബാർഡിന്റെയും അഞ്ചുമക്കളിൽ നാലാമതായിട്ടാണ് തുളസിയുടെ ജനനം. അച്ഛൻ മൈക് ഗബ്ബാർഡ് അമെരിക്കൻ സമൊവയിലെ ഫഗറ്റൊഗൊയിൽ ജനിചതുകൊണ്ട് അമേരിക്കൻ പൗരത്വം ലഭിച്ചു. അമ്മ കരോൽ ഗബ്ബാർഡ് ഇന്ത്യാനയിലെ ഡെക്കൊട്ടൂരിൽ ജനിച്ചവളാണ്. 1983ൽ തുളസിക്ക് 3 വയസ്സുള്ളപ്പോൾ ആ കുടുംബം ഹവായിലേക്ക് കുടിയേറി. 

തുളസി ഒരു ബഹുമത -ബഹുസംസ്കാരസമൂഹത്തിലാണ് വളർന്നത്. അവളുടെ അച്ഛൻ ഒരു സമൊവൻ യൂറോപ്യൻ പാരമ്പര്യത്തില്പെട്ട ആളായതുകൊണ്ട് കാത്തോലിക്കാ വിശ്വാസി ആയിരുന്നു. എന്നാൽ യോയ, മന്ത്രയോഗ, കീർത്തനം എന്നീവയിൽ താത്പര്യമുള്ളയാളായിരുന്നു. അവളുടെ അമ്മ യൂറോപ്യൻ പാരമ്പര്യമുള്ള ഹിന്ദുമതം പുലർത്തുന്നവരായിരുന്നു. അതുകൊണ്ട് ബാല്യാവസ്ഥയിൽ തന്നെ തുളസി ഹിന്ദുമതവിശ്വാസം പാലിച്ചുതുടങ്ങി. അവരുടെ മക്കൾ ഭക്തി, ജയ് നാരയണൻ, വൃന്ദാവൻ എന്നിവരാണ്. 

തുളസി ഫിലിപ്പൈൻസിലെ മിഷണറി പെൺപള്ളിക്കൂടത്തിൽ രണ്ട് വർഷം പഠിച്ചതൊഴിച്ചാൽ വീട്ടിൽ തന്നെ ആണ് സ്കൂൾ പഠനകാലം കഴിച്ചത്.  അവർ ഹവാർ പസഫിക് യൂണിവേഴ്സിറ്റിയിൽ നിന്ന് ബിസിനസ് അഡ്മിനിസ്റ്റ്രെഷനിൽ 2009ൽ ബിരുദം നേടി. 

## അവലംബം


## ബാഹ്യകണ്ണികൾ

വർഗ്ഗം:അമേരിക്കൻ ജനപ്രതിനിധിസഭാംഗങ്ങൾ
വർഗ്ഗം:1981-ൽ ജനിച്ചവർ
വർഗ്ഗം:ഏപ്രിൽ 12-ന് ജനിച്ചവർ
ഒപ്റ്റിമേറ്റ്

പ്രാചീന റോമൻ റിപ്പബ്ലിക്കിലെ ഒരു യഥാസ്ഥിതിക (conservative) രാഷ്ട്രീയ കക്ഷിയാണ് ഒപ്റ്റിമേറ്റുകൾ.   ഇവരുടെ രാഷ്ട്രീയ ലക്ഷ്യം പ്ലീബിയൻ ട്രൈബൂണൽ , പ്ലീബിയൻ കൗൺസിൽ എന്നിവയുടെ ശക്തി ക്ഷയിപ്പിച്ച്, സെനറ്റിന്റെ അധികാരം വർദ്ധിപ്പിക്കുക എന്നതായിരുന്നു. കൂടുതൽ അംഗങ്ങളും പാട്രീഷ്യന്മാരായിരുന്നാലും എന്നാലും ഇതൊരു പരിപൂർണ്ണ പാട്രീഷ്യൻ കക്ഷി അല്ലായിരുന്നു പല പ്രമുഖ പ്ലീബിയൻ രാഷ്ട്രീയ നേതാക്കളും ഈ കക്ഷിയിലുണ്ടായിരുന്നു. ഇതൊരു സ്വതാല്പര്യ വർഗീയ കക്ഷി അല്ലായിരുന്നു. പ്ലീബിയൻ കൗൻസിലിന്റെ പിന്തുണയോടെ ശക്തി ആർജ്ജിച്ചു വരുന്ന സേനാനായകന്മാരുടെ രാഷ്ട്രീയ സ്വാധീനം പരിമിതപ്പെടുത്തുകയും ഏകാധിപത്യം തടഞ്ഞ് സെനറ്റിന്റെ മേൽക്കോയ്മ നിലനിർത്തി ജനാധിപത്യത്തെ പരിരക്ഷിക്കുകയായിരുന്നു ഈ കക്ഷിയുടെ പ്രഖ്യാപിത ഉദ്ദേശം. 

### അവലംബം
 

വർഗ്ഗം:റോമിന്റെ ചരിത്രം
വർഗ്ഗം:രാഷ്ട്രീയകക്ഷികൾ
ജോർജ്ജ് ഫ്രീഡറിൿ മ്യൂള്ളർ

മലയാളഭാഷയിൽ അച്ചടിയും പ്രസിദ്ധീകരണ സംസ്കാരവും ആരംഭിക്കുന്ന ആദ്യ കാലഘട്ടത്തിൽ അത്തരം പ്രവർത്തനങ്ങളിൽ ഗുണ്ടർട്ടിനെ സഹായിച്ചിരുന്ന ഒരു ജർമ്മൻ മിഷണറി യുവാവായിരുന്നു **ജോർജ്ജ് ഫ്രീഡറിൿ മ്യൂള്ളർ**(1818-1888). മലയാളത്തിലെ പ്രഥമ വാർത്താ ആനുകാലികമായി കണക്കാക്കുന്ന **[[രാജ്യസമാചാരം]]**, തുടർന്നു പുറത്തിറങ്ങിയ **[[പശ്ചിമോദയം]]** എന്നിവയുടെ ഔപചാരിക പത്രാധിപർ കൂടിയായിരുന്നു അദ്ദേഹം.

1842-ൽ തലശ്ശേരിയിലെ ബാസൽ മിഷൻ കേന്ദ്രത്തിൽ അച്ചടിക്കാര്യങ്ങളുടെ മുഖ്യചുമതലക്കാരനായാണു് മ്യൂള്ളർ ഇന്ത്യയിലെത്തിയതു്. ഗുണ്ടർട്ട് രചിക്കുകയും സംശോധനം നടത്തുകയും ചെയ്തിരുന്ന പുസ്തകങ്ങളും ലഘുലേഖകളും സൈക്ലോസ്റ്റൈൽ രൂപത്തിലോ അച്ചടിച്ചോ നിർമ്മിച്ച് വിതരണം ചെയ്യുന്നതും ബാസൽ മിഷന്റെ കീഴിലുണ്ടായിരുന്ന നെയ്ത്തുശാലയുടെ മേൽനോട്ടം വഹിക്കുന്നതും മ്യൂള്ളറായിരുന്നു. പന്ത്രണ്ടു വർഷത്തോളം ഗുണ്ടർട്ടിന്റെ വലംകൈ ആയി പ്രവർത്തിച്ചിരുന്ന ആ ചെറുപ്പക്കാരൻ 1855-ൽ കരൾരോഗ ബാധയെത്തുടർന്നു് ജർമ്മനിയിലേക്കു മടങ്ങി. തുടർന്നുള്ള വർഷങ്ങളിൽ അദ്ദേഹം ഗുൺറ്റർട്ടിന്റെ ജന്മനഗരമായ സ്റ്റുട്ഗാർട്ടിലെ ഒരു യുവജനപ്രവർത്തകനായി അറിയപ്പെട്ടു.

## അവലംബം

വർഗ്ഗം:1818-ൽ ജനിച്ചവർ
വർഗ്ഗം:1888-ൽ മരിച്ചവർ
ജോൺ മിഖായേൽ ഫ്രിറ്റ്സ്

ബാസൽ മിഷൻ സംഘത്തിലെ ഉപദേശിയായി ഗുണ്ടർട്ടിനോടൊപ്പം പ്രവർത്തിക്കുകയും പിന്നീട് കളൿടർ എച്ച്.വി. കനോലിയുടെ സഹകരണത്തോടെ മലബാറിലെ സാമൂഹ്യപരിഷ്കരണശ്രമങ്ങളിൽ ശ്രദ്ധേയമായ പങ്കു വഹിക്കുകയും ചെയ്ത ഒരു ജർമ്മൻ മിഷണറിയായിരുന്നു **ജോൺ മിഖായേൽ ഫ്രിറ്റ്സ്** (1815-1883).

ബാസൽ മിഷന്റെ ഒരു കേന്ദ്രം കോഴിക്കോട് ആരംഭിക്കണമെന്നു് ഗുണ്ടർട്ട് 1839-ൽ മിഷന്റെ കേന്ദ്രസമിതിയോട് അഭ്യർത്ഥിച്ചിരുന്നു. ഇതിന്റെ പ്രാരംഭപ്രവർത്തനങ്ങൾക്കായാണു് ഫ്രിറ്റ്സ് 1840-ൽ ഇന്ത്യയിലേക്കു തിരിച്ചതു്. ഒന്നര വർഷത്തോളം അദ്ദേഹം അഞ്ചരക്കണ്ടിയിൽ ഗുണ്ടർട്ടിനൊപ്പം താമസിച്ച് അദ്ദേഹത്തിന്റെ സഹായത്തോടെ മലയാളഭാഷയും സംസ്കാരവും പഠിച്ചെടുത്തു. 1842-ൽ കോഴിക്കേട്ടേങ്ങു നീങ്ങിയ ഫ്രിറ്റ്സ് മലബാർ കളൿടർ ആയിരുന്ന കനോലി സായ്‌വിന്റെ അടുത്ത സുഹൃത്തായിത്തീർന്നു. നായാടികളായ ജനങ്ങളെ നഗരത്തിനു പുറത്ത് പുനരധിവസിപ്പിക്കാനും അവർക്കു വേണ്ട ക്ഷേമപ്രവർത്തനങ്ങൾ നടത്താനും കൊണോലിയും ഫ്രിറ്റ്സും സഹകരിച്ചു പ്രവർത്തിച്ചു.

ഫ്രിറ്റ്സ് ദമ്പതികൾ തുടങ്ങിവെച്ച ബാലികാഭവനം വളരെപ്പെട്ടെന്നു് അഭിവൃദ്ധി പ്രാപിച്ചു. പിന്നീട് 1858-ൽ കോഴിക്കോട്ടെത്തിയ ഗുണ്ടർട്ടിന്റെ പത്നി ജൂലിയും പുത്രി മാറിയും ഈ സ്ഥാപനത്തിന്റെ പ്രവർത്തനങ്ങൾക്കു് നേതൃത്വം നൽകി.

1867-ൽ ഫ്രിറ്റ്സ് തന്റെ കർമ്മരംഗം കണ്ണൂരിലേക്കു മാറ്റി. 1880-ൽ പ്രായാധിക്യവും രോഗവും മൂലം അദ്ദേഹം യൂറോപ്പിലേക്കു തിരിച്ചുപോയി സ്ട്രാസ്ബർഗിൽ താമസമുറപ്പിച്ചു. 1883-ൽ മരിച്ചു.

## അവലംബം

വർഗ്ഗം:1815-ൽ ജനിച്ചവർ
വർഗ്ഗം: 1883-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
ബാസൽ മിഷൻ

1815 മുതൽ 2001 വരെ സ്വിറ്റ്സർലാണ്ടിലെ ബാസൽ പട്ടണം കേന്ദ്രമാക്കി ആഗോളതലത്തിൽ ക്രിസ്തുമതപ്രചാരണത്തിനുവേണ്ടി പ്രവർത്തിച്ചിരുന്ന ഒരു മിഷണറി സംഘടനയായിരുന്നു **ബാസൽ മിഷൻ** (Basel Mission). ലോകത്തിന്റെ അവികസിതസമൂഹങ്ങളിൽ പലേടത്തുമെന്ന പോലെ, കേരളത്തിന്റെയും ചരിത്രത്തിൽ വിദ്യാഭ്യാസം, സാമൂഹ്യക്ഷേമം, വ്യവസായം, മാദ്ധ്യമ പ്രസിദ്ധീകരണം എന്നീ രംഗങ്ങളിലൂടെ തനതും വ്യക്തവുമായ സംഭാവനകൾ നൽകാൻ ഈ സംഘടനയ്ക്കു കഴിഞ്ഞിരുന്നു.

## ചരിത്രം
വിവിധ പ്രൊട്ടസ്റ്റന്റ് സഭാവിശ്വാസികളിൽനിന്നുമുള്ള ഏതാനും മിഷണറി പ്രവർത്തകരാണു് 1815-ൽ സ്വിറ്റ്സർലാണ്ടിലെ ബാസൽ എന്ന സ്ഥലം കേന്ദ്രമാക്കി ജെർമ്മൻ മിഷണറി സൊസൈറ്റി എന്ന പേരിൽ ഈ സംഘം സ്ഥാപിച്ചതു്. പിൽക്കാലത്ത് **ബാസൽ ഇവാഞ്ചെലിക്കൽ മിഷണറി സൊസൈറ്റി** എന്നും വീണ്ടും **ബാസൽ മിഷൻ** എന്നും സംഘത്തിന്റെ പേരു മാറ്റുകയുണ്ടായി. 1816-ൽ ഡച്ചുകാരും ഇംഗ്ലീഷുകാരുമായ മിഷണറിമാരെ പരിശീലിപ്പിക്കാൻ ഒരു സ്കൂൾ തുടങ്ങിക്കൊണ്ട് സംഘം അവരുടെ പ്രവർത്തനങ്ങൾക്കു പ്രാരംഭം കുറിച്ചു. തുടർന്നു് രണ്ടു നൂറ്റാണ്ടുകളോളം റഷ്യ, ഘാന (1828), ഇന്ത്യ (1834), ചൈന (1847), കാമറൂൺ (1886), ബോർണിയോ (1921), നൈജീരിയ (1951), ലാറ്റിൻ അമേരിക്ക (1972), സുഡാൻ (1973) തുടങ്ങിയ രാജ്യങ്ങളിൽ അവരുടെ പ്രവർത്തനങ്ങൾ വ്യാപിപ്പിച്ചു.

1828 ഡിസംബർ 18നു് ഡച്ച് മേൽക്കോയ്മയിലായിരുന്ന ആഫ്രിക്കയിലെ ഘാന(അന്നത്തെ പേരു്: സുവർണ്ണതീരം)യിലെ സഭാപ്രവർത്തനങ്ങൾക്കു വേണ്ടി നാലു മിഷണറിമാരെ അയച്ചുകൊണ്ടാണു് ബാസൽ മിഷൻ അവരുടെ ഭൂഖണ്ഡാന്തര സഭാപ്രചാരണത്തിനു തുടക്കമിട്ടതു്. 1834 ഒക്ടോബറിൽ കോഴിക്കേട്ടേക്കു് മൂന്നു പാതിരിമാരെ അയച്ചു. എന്നാൽ ഏറെത്താമസിയാതെ അവർ മംഗലാപുരത്തേക്കു നീങ്ങി. ഇന്ത്യയിലെ പ്രഥമ ബാസൽ മിഷൻ കേന്ദ്രം അവിടെയായിരുന്നു. കന്നഡ ഭാഷ സംസാരിക്കുന്ന കാനറ അങ്ങനെ അവരുടെ ആദ്യത്തെ പ്രവർത്തനമേഖലയായി.

## ബാസൽ മിഷൻ വിദ്യാഭ്യാസരംഗത്തു്

## ബാസൽ മിഷൻ ഓട്ടുകമ്പനി
1860-ൽ നേത്രാവതി നദിയുടെ കരയിൽ മോർഗൻ കടവിനടുത്തായി സ്ഥാപിച്ച ഓട്ടുകമ്പനിയാണു് പ്രസിദ്ധമായ മംഗലാപുരം ബാസൽ മിഷൻ ഓട്ടുകമ്പനി. കേരളം ഉൾപ്പെടുന്ന പശ്ചിമതീരത്തു് ഓടുനിർമ്മാണത്തിനു് ഈ സ്ഥാപനം ഒരു വഴികാട്ടിയായിത്തീർന്നു. പിൽക്കാലത്തു് അനേകായിരങ്ങൾക്കു് തൊഴിൽ നൽകുന്ന ഒരു വ്യവസായമായി ഓട്ടുകമ്പനികൾ മാറി.

## നെയ്ത്തുശാലയും അച്ചടിശാലകളും

## ബാസൽ മിഷനും ഗുണ്ടർട്ടും

1836-ൽ മംഗലാപുരം കേന്ദ്രത്തിൽ മിഷണറിയായി വന്നെത്തിയ ഹെർമൻ മ്യൂഗ്ലിങ്ങ്, മുൻ‌കാലത്തു് ട്യൂബിങ്ടൺ നഗരത്തിൽ ഗുണ്ടർട്ടിന്റെ ഉറ്റ സുഹൃത്തായിരുന്നു. ഗുണ്ടർട്ട് അതുവരെ പ്രവർത്തിച്ചിരുന്ന സഭയിലെ ഗ്രോവ്സ് എന്നയാളുമായുള്ള ബന്ധം വിച്ഛേദിക്കപ്പെടേണ്ടി വന്നതിനാൽ ബാസൽ മിഷനുമായി ചേർന്നു പ്രവർത്തിക്കാൻ ആഗ്രഹിച്ചിരുന്നു. മ്യൂഗ്ലിങ്ങുമായുള്ള സമാഗമം അദ്ദേഹത്തിന്റെ ഈ ആഗ്രഹം സഫലീകരിക്കാൻ സഹായിച്ചു.

വർഗ്ഗം:ആധ്യാത്മിക സംഘടനകൾ
അവർമ

കോട്ടയം ജില്ലയിലെ പെരുവയ്ക്കു സമീപമുള്ള ഒരു പ്രദേശമാണ് **അവർമ**.

വർഗ്ഗം:കോട്ടയം ജില്ലയിലെ ഗ്രാമങ്ങൾ
നാഗരിക താപ ദ്വീപ്

ചില നഗരങ്ങളിൽ പ്രാന്തപ്രദേശങ്ങളേക്കാളും ആപേക്ഷിക അന്തരീക്ഷ ഊഷ്മാവ് അധികമായ നിശ്ചിത ഭൂപ്രദേശത്തെയാണ് **നാഗരിക താപ ദ്വീപ്**(ഇംഗ്ലീഷിൽ :**urban heat island**) എന്ന് പറയുന്നത്. പ്രധാനമായും മനുഷ്യന്റെ പ്രവർത്തികളാണ് ഈ പ്രതിഭാസത്തിനു കാരണം. ല്യൂക് ഹൊവാർഡ് എന്ന ശാസ്ത്രഞ്ജനാണ് ഇതിനെകുറിച്ച് ആദ്യം പഠനങ്ങൾ നടത്തിയ വ്യക്തി. 1810-കളിലായിരുന്നു അത്. എങ്കിലും ഈപ്രതിഭാസത്തെ നാമകരണം ചെയ്തത് ഇദ്ദേഹമല്ല. താപനിലയിലെ വ്യത്യാസം രാവിലേതിനേക്കാളും രാത്രിയാണ് കൂടുതലായും അനുഭവപ്പെടുന്നത്. കാറ്റിന്റെ ശക്തി കുറവായിരിക്കുന്ന സമയങ്ങളിൽ ഇത് കൂടുതൽ വ്യക്തമാകും. വേനൽക്കാലത്തെന്ന പോലെ മഞ്ഞുകാലത്തും ഈ പ്രതിഭാസം അനുഭവപ്പെടാം. അമിതതാപത്തെ ഉത്സർജ്ജിക്കുന്ന കോൺക്രീറ്റ് കെട്ടിടങ്ങളാണ് നാഗരിക താപ ദ്വീപ് എന്ന പ്രതിഭാസ്ത്തിനു പ്രധാന കാരണം.  നഗരവാസികൾ ഉപയോഗിക്കുന്ന ഊർജവും നാഗരിക താപ ദ്വീപിന്റെ രൂപികരണത്തിന് കാരണമാകുന്നു. നാഗരിക ജനസംഖ്യക്ക് ആനുപാതികമായി നാഗരിക താപ ദ്വീപിന്റെ വിസ്താരവും, ശരാശരി താപനിലയും വർദ്ധിക്കാം. സമീപ പ്രദേശങ്ങളേക്കാളും താപനില അധികമായ ഭൂപ്രദേശത്തെ നിരപേക്ഷിതമായി താപ ദ്വീപ് എന്നും വിശേഷിപ്പിക്കാറുണ്ട്. 

## ഇതും കാണുക
ആഗോള താപനം

## അവലംബം

വർഗ്ഗം:കാലാവസ്ഥാപ്രതിഭാസങ്ങൾ
ഫ്രിട്സ്

ഫ്രാൻസ് മോർക്സ്‌, മാത്യാസ് ഫെയിസ്റ്റ് എന്നിവർ ചേർന്ന് വികസിപ്പിച്ചെടുത്ത ഒരു ചെസ്സ് പ്രോഗ്രാം ആണ് **ഫ്രിട്സ്**.ഫ്രിട്സ് 13 ആണ് ഇതിന്റെ ഏറ്റവും പുതിയ പതിപ്പ്.1995 ൽ നടന്ന ലോക കമ്പ്യൂട്ടർ ചെസ്സ്‌ ചാമ്പ്യൻഷിപ്പിൽ ഫ്രിട്സ് 3 വിജയിച്ചതോടെയാണ് ഈ ചെസ്സ്‌ പ്രോഗ്രാം ശ്രദ്ധിക്കപ്പെട്ടു തുടങ്ങിയത്.

## അവലംബം


വർഗ്ഗം:ചെസ്സ്
വർഗ്ഗം:കമ്പ്യൂട്ടർ പ്രോഗ്രാമുകൾ
ഒരു കടങ്കഥ പോലെ

ജോൺ പോൾ തിരക്കഥയെഴുതി ജോഷി മാത്യു സംവിധാനം ചെയ്ത് 1993-ൽ പുറത്തിറങ്ങിയ മലയാളചലച്ചിത്രമാണ് ***ഒരു കടങ്കഥ പോലെ***. നെടുമുടി വേണു, ജയറാം, ഗീത, മാതു എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ചിത്രത്തിന്റെ കഥയും നെടുമുടി വേണുവിന്റേതാണ്.

## കഥാസാരം
തികച്ചും മാന്യനും സഹോദരങ്ങൾക്ക് വേണ്ടി ജീവിക്കുന്നതിനിടയിൽ സ്വന്തം വിവാഹം മറന്നുംപോയ ഒരുമദ്ധ്യവയസ്കനാണ് ശേഖരവാരിയർ. നഗരത്തിൽ സുഹൃത്തുക്കൾക്കൊപ്പം ഒരു വീട്ടിൽ താമസിക്കുന്നു. അവിടെ അയൽ വക്കത്ത് കാമുകിയോടൊത്ത് ഒളിച്ചോടിവന്ന വേണുവിനു വേണ്ട സഹായം ചെയ്യുന്നതും അവരെ മതാപിതാക്കളോട് ചേർക്കുന്നതും എല്ലാം വാരിയർ സാറാണ്.   അതിനിടയിൽ ഒരു  ഓഫീസിൽ പരിശോധനക്ക് പോയപ്പോൾ അവിടെ വളരെ കാര്യപ്രാപ്തിയുള്ള രാധയെ കാണുന്നു. അവരോട് ഒരു പ്രത്യേക താത്പര്യം തോന്നുന്നു. തികച്ചും ഒറ്റപ്പെട്ട അവർക്ക് വീട് വാടകക്ക് എടുത്തുകൊടുക്കുകയും സഹായത്തിന് ആളെ ഏർപ്പാടാക്കി കൊടുക്കുന്നു.  ഒരിക്കൽ ഗുരുവായൂർക്ക് പോകുമ്പോൾ രാത്രി ഉറക്ക ചടവിനിടയിൽ അദ്ദേഹത്തിന്റെ മനസ്സിലെ സ്നേഹം പുറത്ത് ചാടുന്നു. അത് തെറ്റിദ്ധരിച്ച രാധ അപ്പോൾ ത്തന്നെ ഇറങ്ങിപ്പോകുന്നു.  എല്ലാവരും കൂടി കുറ്റപ്പെടുത്തുന്നതിനിടയിൽ രാധ വേണൂവിന്റെ സഹോദരിയാണെന്നുകൂടി അറിയുന്നതോടെ അദ്ദേഹം തകർന്നു പോകുന്നു. അവസാനം രാധ തന്റെ സ്നേഹത്തെയും അദ്ദേഹത്തെയും തിരിച്ചറിയുന്നു.

## അഭിനേതാക്കൾ
* നെടുമുടി വേണു- ശേഖരവാരിയർ
* ഗീത- രാധ
* ജയറാം- വേണുഗോപാൽ
* മാതു- സന്ധ്യ
* അശോകൻ- ബാലഗോപാൽ
* ഇടവേള ബാബു- ഉണ്ണീ
* ഒടുവിൽ ഉണ്ണികൃഷ്ണൻ- കമൾ
* അടൂർ ഭവാനി- വയറ്റാട്ടി
* ടി.പി. മാധവൻ- അനന്തു
* ജഗന്നാഥവർമ്മ-
* കവിയൂർ പൊന്നമ്മ- വാരിയരുടെ അമ്മ 
* ഇന്നസെന്റ്- വിവാഹ ദല്ലാൾ
* ബിന്ദു പണിക്കർ- വാരിയരുടെ സഹോദരി

## സംഗീതം

## പുറത്തേക്കുള്ള കണ്ണികൾ
*  
* 
## ചിത്രം കാണുവാൻ
* ഒരു കടങ്കഥപോലെ

വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
കടപ്പിലാവ്

25 മീറ്ററോളം ഉയരത്തിൽ വളരുന്ന ആൽവംശജനായ ഒരു വൃക്ഷമാണ് കടപ്പിലാവ്. (കടപ്ലാവ് എന്നത് വേറൊരു വൃക്ഷമാണ്). കാഴ്ചയിൽ ആഞ്ഞിലിയോട് നല്ല സാമ്യമുണ്ട്. ഇന്തോമലേഷ്യയിലും പശ്ചിമഘട്ടത്തിലും കാണുന്നു. ഫർണിച്ചർ ഉണ്ടാക്കാൻ കൊള്ളാം. ശാസ്ത്രീയ നാമം ***Ficus callosa*** കുടുംബം Moraceae.
ലഘുചിത്രം|മലപ്പുറം ജില്ലയിലെ പൊന്നാനി താലൂക്കിൽ എരമംഗലത്തിനടുത്ത് അരക്കിലാംകുന്ന് എന്ന സ്ഥലത്ത് വഴി വക്കിൽ വളരുന്ന ഒരു കടപ്പിലാവ്. ശാസ്ത്രീയ നാമം  Ficus callosa കുടുംബം Moraceae.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ആലുകൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഫൈക്കസ്
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തവിട്ടാൽ

**ചേല** എന്നും അറിയപ്പെടുന്ന **തവിട്ടാൽ** 25 മീറ്ററോളം ഉയരത്തിൽ വളരുന്ന പശ്ചിമഘട്ടത്തിലെ തദ്ദേശവാസിയായ ഒരു വൃക്ഷമാണ്. . വളരെവേഗം വലുതാവുന്ന ഒരു മരമാണിത്. കടപ്പിലാവുമായി നല്ല സാമ്യമുണ്ട്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ആലുകൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
പഞ്ചാഗ്നി

എം.ടി. വാസുദേവൻ നായർ എഴുതി ഹരിഹരൻ സംവിധാനം ചെയ്ത് 1986-ൽ പുറത്തിറങ്ങിയ മലയാളചലച്ചിത്രമാണ് ***പഞ്ചാഗ്നി***. കഥയുടെ മുഖ്യ പ്രമേയം നക്സൽ പ്രവർത്തനമാണ്. മോഹൻലാൽ, ഗീത, നദിയ മൊയ്തു, തിലകൻ, ദേവൻ, നെടുമുടി വേണു തുടങ്ങിയ പ്രമുഖ നടീനടന്മാർ ചിത്രത്തിൽ അഭിനയിച്ചു.

## കഥാതന്തു
നക്സൽ പ്രവർത്തക ഇന്ദിരയുടെ (ഗീത) രണ്ടാഴ്ച്ചത്തെ പരോൾ കലാവധിയിൽ നടക്കുന്ന സംഭവങ്ങൾ ആണ് ചിത്രം. ഇന്ദിര സ്ഥലത്തെ ജന്മിയായ അവറാച്ചനെ കൊല ചെയ്ത കുറ്റത്തിനാണ് ജയിലിൽ കഴിയുന്നത്.

## അഭിനേതാക്കൾ
* മോഹൻലാൽ – റഷീദ്
* ഗീത – ഇന്ദിര
* നദിയ മൊയ്തു – സാവിത്രി
* തിലകൻ – രാമൻ
* ദേവൻ – പ്രഭാകരൻ നായർ
* നെടുമുടി വേണു – ശേഖരൻ
* മുരളി – രാജൻ
* ചിത്ര – ശാരദ
* പ്രതാപചന്ദ്രൻ – അവറാച്ചൻ
* സോമൻ – മോഹൻദാസ്
* ലളിതശ്രീ – ജയിൽ അന്തേവാസി
* ബാബു ആന്റണി – നക്സൽ പ്രവർത്തകൻ
* സുബൈർ – നക്സൽ പ്രവർത്തകൻ

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നക്സലിസം പ്രമേയമായുള്ള മലയാളചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ
കുടുക്കവീണ

ഒറ്റക്കമ്പി മാത്രമുള്ള അത്യപൂർവ്വവാദ്യമാണ് **കുടുക്കവീണ**. ഷട്‌കാലഗോവിന്ദമാരാരുടെ കാലത്തോളം പഴക്കമുള്ളതായി കരുതപ്പെടുന്നു. അതിനു ശേഷം ലുബ്ധപ്രചാരത്തിലായ ഈ വാദ്യം പിൽക്കാലത്ത് വീണ്ടും പ്രചാരത്തിലാകുകയായിരുന്നു.

## ഘടന
വലിയ നാളികേരത്തിന്റെ അകക്കാമ്പ് തുരന്നുകളഞ്ഞ് മുഴുക്കുടുക്കയും നാളികേരത്തിന്റെ അരച്ചിരട്ടയുമാണ് കുടുക്കവീണയുടെ പ്രധാന ഭാഗങ്ങൾ. മുഴുക്കുടുക്കയെയും അരച്ചിരട്ടയേയും ലോലമായ നാദക്കമ്പികൊണ്ട് ബന്ധിക്കും. പശുവിൻതോൽകൊണ്ട് അരച്ചിരട്ടയുടെ മുറിഭാഗം പൊതിയും. ഈർക്കിൽകൊണ്ട് ഒറ്റക്കമ്പിയിൽ ഈണങ്ങൾ മീട്ടിയാണ് പ്രവർത്തിപ്പിക്കുന്നത്.
## പ്രമുഖ വാദകർ
*തൃക്കാമ്പുറം കൃഷ്ണൻകുട്ടി മാരാർ 
*ഊരമന രാജേന്ദ്രൻ
*പി.ഡി. നമ്പൂതിരി
*കലാപീഠം പ്രകാശൻ
* കാവിൽ സുന്ദരൻമാരാർ 
* കാവിൽ ഉണ്ണികൃഷ്ണവാര്യർ 
* കൊട്ടാരം സംഗീത് മാരാർ
* തുറവൂർ രാകേഷ്കമ്മത്ത്

## അവലംബങ്ങൾ

വർഗ്ഗം:തന്ത്രിവാദ്യങ്ങൾ
യൂറേഷ്യൻ പ്രാപ്പിടിയൻ

ആക്സിപിട്രിഡൈ കുടുംബത്തിൽപ്പെട്ട ഒരു ചെറിയ ഇര പിടിയൻ പക്ഷിയാണ് **യൂറേഷ്യൻ പ്രാപ്പിടിയൻ**.  ശാസ്ത്രീയ നാമം ***Accipiter nisus*** എന്നും ആംഗലേയ നാമം ***Eurasian Sparrowhawk*** എന്നുമാണ്.
ഷിക്ര പോലേയോ ബുസ്ര പ്രാപ്പിടിയനെ പോലേയോ ആണ്.

## രൂപവിവരണം
ആൺപക്ഷികളുടെ അടിവശം ഓറഞ്ചുവരകളോടുകൂടിയ നീലകലർന്ന ചാരനിറമാണ്. പെൺപക്ഷികൾക്കും കുട്ടികൾക്കും തവിട്ടു നിറത്തിലുള്ള അടിവശമാണുള്ളത്.
## കൂടുകെട്ടൽ
മരക്കമ്പുകൾ ഉപയോഗിച്ചുള്ള കൂടിന് 60 സെ.മീറ്റർ വലിപ്പമുണ്ടാവും. ഏപ്രിൽ മുതൽ ജൂൺ വരെയാണ് കൂടുകെട്ടുന്ന കാലം.
## പ്രജനനം
നാലോ അഞ്ചോ മുട്ടകളിടും. രണ്ടൊ മൂന്നോ ദിവസത്തിന്റെ ഇടവേളകളിൽ കാലത്താണ് മുട്ടയിടുന്നത്. മുട്ടവിരിയാൻ 33 ദിവസം വേണം.

## അവലംബം

Birds of periyar, R. sugathan- Kerala Forest & wild Life Department
ബെസ്ര പ്രാപ്പിടിയൻ

ബസ്ര പ്രാപ്പിടിയന്റെ  ശാസ്ത്രീയ നാമം **Accipiter virgatus** എന്നും ഇംഗ്ലീഷിലെ പേര് **Besra sparrow-hawk** എന്നുമാണ്. തെക്കേ ഏഷ്യയിൽ ഇന്ത്യ, പാകിസ്താൻ, തെക്കൻ ചൈന, ഇന്തോനേഷ്യ എന്നിവിടങ്ങളിൽ കാണുന്നു.

## ഭക്ഷണം
പല്ലികൾ, തുമ്പികൾ, സസ്തനികൾ, ചെറു പക്ഷികൾ

## കൂടുകെട്ടൽ
മാർച്ചു മുതൽ മേയ് വരെ.

## പ്രജനനം
രണ്ടു മുതൽ അഞ്ചു മുട്ടവരെയിടും.

## അവലംബം

*Birds of periyar, R. sugathan- Kerala Forest & wild Life Department
പട്രീഷ്യൻ

പ്രാചീന റോമിലെ കുലീന വിഭാഗമാണ് **പട്രീഷ്യൻ** എന്നറിയപ്പെട്ടിരുന്നത്.  റോമിന്റെ സ്ഥാപകനായ റോമുലസ് കൗൺസിലർ മാരായി നിയമിച്ച നൂറ് പേരുടെ സന്തതി പരമ്പരകളാണിവർ. ആദ്യകാലം മുതലുള്ള സാമ്പത്തിക മുന്നാക്കവസ്ഥയും, രാഷ്ട്രീയ അധികാരവും അവരെ പ്രാചീന റോമിലെ കുലീന വർഗ്ഗമാക്കി.  മറ്റുള്ള അടിമകളല്ലാത്ത സാധാരണക്കാരായ റോമൻ പൗരന്മാർ പ്ലീബിയൻ എന്ന് വിളിച്ചിരുന്നു. 

### അവലംബം
 

## പുറത്തേയ്ക്കുള്ള കണ്ണികൾ

വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
പ്ലീബിയൻ

പ്രാചീന റോമിലെ കുലീന കുല ജാതരല്ലാത്ത സാധാരണക്കാരായ പൗരന്മാരെ **പ്ലീബിയൻ** എന്ന് പറയുന്നു. പ്രാചീന റോമിൽ അടിമകൾ അല്ലാത്ത സ്വതന്ത്ര പൗരന്മാരെ പട്രീഷ്യൻ എന്നും **പ്ലീബിയൻ** രണ്ട് വർഗങ്ങളായി വേർ തിറിച്ചിരുന്നു. റോമിന്റെ സ്ഥാപകനായ റോമുലസ് കൗൺസിലർ മാരായി നിയമിച്ച നൂറ് പേരുടെ സന്തതി പരമ്പരകളാണ് പട്രീഷ്യൻ. തുടക്കത്തിൽ പ്ലീബിയൻ ജനത സാമ്പത്തികമായി പിന്നോക്കമായിരുന്നുവെങ്കിലും, ധന സമ്പാദനത്തിന്റെ കാര്യത്തിൽ പ്ലീബിയന്മാരിൽ നിയമപരമായ നിയന്ത്രണൾ അധികമില്ലാതിരുന്നത്കൊണ്ട് കാലക്രമേണ പല പ്ലീബിയൻ കുടുംബങ്ങളും സാമ്പത്തിമായി മുന്നേറിത്തുടങ്ങി. എന്നാലും ആ സാമൂഹിക ഉച്ചനീചത്വം നിലനിന്നു.  തുടക്ക കാലങ്ങളിൽ പ്ലീബിയനും, പട്രീഷിയനും തമ്മിലുള്ള വിവാഹ ബന്ധം നിയമ വിരുദ്ധമായിരുന്നു. പിൽക്കാലത്തത് (445 ബി സി യിൽ) നിയമത്തിനു ഭേദഗതി വരുത്തി മിശ്ര വിവാഹത്തിലുള്ള  നിയന്ത്രണങ്ങൾ മാറ്റി. ഈ മിശ്രവിവാഹങ്ങളുടെ ഫലമായി പല കുടുംബങ്ങളിലും പ്ലീബിയൻ ശാഖയും, പട്രീഷ്യൻ ശാഖയുമുണ്ടായിത്തുടങ്ങി. 

### അവലംബം

### പുറത്തേയ്ക്കുള്ള കണ്ണികൾ
* സ്മിത്ത്സ് ഡിക്ഷണറി ഓഫ് ഗ്രീക്ക് ആൻഡ് റോമൻ ആന്റിക്വിറ്റീസ്, ആർട്ടിക്കിൾ ''പ്ലെബ്സ്''
* ലിവിയസ്.ഓർഗ്: ''പ്ലെബ്സ്'' 

വർഗ്ഗം:റോമിന്റെ ചരിത്രം
വർഗ്ഗം:പ്രാചീന റോം
എഡ്വേർഡ് ഹെർബെർട്ട് തോംസൺ

**എഡ്വേർഡ് ഹെർബെർട്ട് തോംസൺ** അമേരിക്കൻ പുരാവസ്തു ഗവേഷകനായിരുന്നു. മെക്സിക്കോയിലെ ചിച്ചൻ ഇറ്റ്സയിലെ മായൻ സംസ്കാരാവശിഷ്ടങ്ങളെക്കുറിച്ചു നടത്തിയ പഠനങ്ങളാണ് ഇദ്ദേഹത്തെ ശ്രദ്ധേയനാക്കിയത്.

## ജീവിതരേഖ

മസാച്യുസെറ്റ്സിൽ 1856 സെപ്റ്റംബർ 28-ന് ജനിച്ചു. പുരാവസ്തു പഠനത്തിൽ ഔപചാരികമായ യാതൊരു ശിക്ഷണവും ഇദ്ദേഹത്തിനു ലഭിച്ചിരുന്നില്ല. എങ്കിലും മായൻ സംസ്കാരത്തിലുള്ള അതീവ താത്പര്യം ഇദ്ദേഹത്തെ ഈ രംഗത്തേക്ക് ആകർഷിച്ചു. യുക്കാറ്റനിൽ അമേരിക്കൻ കോൺസലായിരിക്കവേ ഒഴിവുസമയം പുരാവസ്തു ഗവേഷണത്തിനായിട്ടാണ് ഇദ്ദേഹം വിനിയോഗിച്ചത്. 
## ചിച്ചൻ ഇറ്റ്സയിലെ ഉത്ഖനനം
ചിച്ചൻ ഇറ്റ്സയിലെ പുണ്യതീർഥം എന്നു വിശേഷിപ്പിക്കപ്പെട്ട ശിലാഗഹ്വരത്തിൽ ഇദ്ദേഹം നടത്തിയ ഉത്ഖനനത്തിലൂടെ അമൂല്യമായ നിധിശേഖരം കണ്ടെത്താനായി. മഴദേവന്റെ ആവാസകേന്ദ്രമായിട്ടാണ് മായൻ ഐതിഹ്യങ്ങളിൽ ഈ പുണ്യതീർഥം പരാമർശിക്കപ്പെടുന്നത്. മഴദേവനെ പ്രീതിപ്പെടുത്തുന്നതിനായി യുവസുന്ദരികളെയും അമൂല്യരത്നങ്ങളെയും പുണ്യതീർഥത്തിലേക്ക് എറിഞ്ഞുകൊടുക്കുന്ന പതിവ് മായന്മാർക്കുണ്ടായിരുന്നു. ഈ ഉത്ഖനനത്തിലൂടെ നിധിക്കു പുറമേ, ഐതിഹ്യങ്ങളിൽ പരാമർശിക്കപ്പെടുന്ന വസ്തുതകളെ സാധൂകരിക്കുന്ന വിധത്തിൽ അസ്ഥികൂടങ്ങളും ലഭിച്ചിരുന്നു. *ദ് പീപ്പിൾ ഒഫ് ദ് സെർപന്റ് (1932)* എന്ന ഗ്രന്ഥത്തിൽ തന്റെ ഗവേഷണ പ്രവർത്തനങ്ങൾ ഇദ്ദേഹം വിവരിച്ചിട്ടുണ്ട്. 

ന്യൂ ജെഴ്സിയിൽ 1935 മേയ് 11-ന് ഇദ്ദേഹം മരണമടഞ്ഞു.

## അവലംബം
*http://www.newworldencyclopedia.org/entry/Edward_Herbert_Thompson
*http://www.planeta.com/ecotravel/mexico/yucatan/tales/0411explorer.html 
*http://www.britannica.com/EBchecked/topic/592964/Edward-Herbert-Thompson
## പുറം കണ്ണികൾ

* 30 photographs of Uxmal, Kabah, Sayil, and Labná from the 1888-91 Thompson/Peabody Museum expedition.

വർഗ്ഗം:1856-ൽ ജനിച്ചവർ
വർഗ്ഗം: 1935-ൽ മരിച്ചവർ
വർഗ്ഗം:സെപ്റ്റംബർ 28-ന് ജനിച്ചവർ
വർഗ്ഗം:മേയ് 11-ന് മരിച്ചവർ

വർഗ്ഗം:പുരാവസ്തു ഗവേഷകർ
എലിഹു തോംസൺ

ഇലക്ട്രിക്കൽ എൻജിനീയരായിരുന്ന **എലിഹു തോംസൺ** 1853 മാർച്ച് 29-ന് ഇംഗ്ലണ്ടിലെ മാഞ്ചസ്റ്ററിൽ ജനിച്ചു. 1858-ൽ തോംസൺകുടുംബം ഫിലാഡെൽഫിയയിലേക്കു കുടിയേറിപ്പാർത്തതോടെ യു.എസ്സിലെ സ്ഥിരവാസിയായി.

## ജീവിതരേഖ
1810-ൽ ബിരുദം നേടിയശേഷം അല്പകാലം ഒരു സ്വകാര്യ കമ്പനിയിൽ കെമിക്കൽ അനലിസ്റ്റായും തുടർന്ന് താൻ പഠിച്ച സെൻട്രൽ ഹൈസ്കൂളിൽ രസതന്ത്ര-ബലതന്ത്ര അധ്യാപകനായും ജോലിനോക്കി. 1875-ൽ ബിരുദാനന്തര ബിരുദം നേടി. കണക്റ്റിക്കട്ടിൽ അമേരിക്കൻ ഇലക്ട്രിക് കമ്പനി സ്ഥാപിതമായപ്പോൾ (1880) അവിടത്തെ ഇലക്ട്രിക്കൽ ചീഫ് എൻജിനീയർ പദവിയിലെത്തി. 1883-ൽ മസാച്യുസെറ്റ്സിനു സമീപത്തെ ലിൻ തുറമുഖത്ത് പ്രവർത്തനമാരംഭിച്ച തോംസൺ-ഹൂസ്റ്റൺ ഇലക്ട്രിക് കമ്പനിയിലെ കൺസൾട്ടന്റ് എൻജിനീയർ ആയും സേവനമനുഷ്ഠിച്ചു. 
## ജനറൽ ഇലക്ട്രിക്കൽ കമ്പനിയിലെ ഗവേഷകൻ
1892-ൽ സ്ഥാപിതമായ ജനറൽ ഇലക്ട്രിക് കമ്പനിയിലെ ഗവേഷണച്ചുമതലയും ഉപദേഷ്ടാവിന്റെ പദവിയും ഏറ്റെടുത്തതോടെ വൈദ്യുത വ്യവസായത്തിന്റെ യു.എസ്സിലെ ആദ്യകാല ശില്പികളിലൊരാളായി. പ്രത്യാവർത്തി ധാരാ മോട്ടോർ, ഉച്ചാവൃത്തി ജനറേറ്റർ, ട്രാൻസ്ഫോർമർ, ത്രിസർപ്പില-ജനറേറ്റർ, താപദീപ്ത വൈദ്യുത വെൽഡിങ് സംവിധാനം, വാട്ട്-അവർ (watt-hour) മീറ്റർ തുടങ്ങിയ പ്രധാന വൈദ്യുതോപകരണങ്ങളുടെ ഉപജ്ഞാതാവായ തോംസൺ 696 പേറ്റന്റുകൾ കരസ്ഥമാക്കിയിട്ടുണ്ട്. വൈദ്യുതി മേഖലയിലെന്നപോലെ റേഡിയോളജി, സ്റ്റീരിയോസ്കോപ്പിക് എക്സ്റേ, ജ്യോതിശ്ശാസ്ത്രം തുടങ്ങിയ വിജ്ഞാനശാഖകളിലും ഗവേഷണ പഠനങ്ങൾ നടത്തി. തുരങ്കങ്ങളിലും കെയ്സണു(caisson)കളിലും ഓക്സിജൻ-ഹീലിയം മിശ്രിതം കടത്തിവിട്ട്, അവയിൽ പണിയെടുത്തിരുന്ന തൊഴിലാളികളെ ബാധിച്ചിരുന്ന കെയ്സൺ രോഗത്തിൽനിന്നു വിമുക്തരാക്കാൻ മുൻകൈ എടുത്തത് തോംസൺ ആണ്.
## പദവികൾ
*ഫ്രാങ്ക്ലിൻ ഇൻസ്റ്റിറ്റ്യൂട്ട്, അമേരിക്കൻ ഫിലോസഫിക്കൽ സൊസൈറ്റി* എന്നിവയിൽ അംഗമായിരുന്ന തോംസൺ അമേരിക്കൻ ഇൻസ്റ്റിറ്റ്യൂട്ട് ഒഫ് ഇലക്ട്രിക്കൽ എൻജിനീയേഴ്സിന്റെ അധ്യക്ഷൻ (1889), ഇന്റർനാഷണൽ ഇലക്ട്രോകെമിക്കൽ കമ്മിഷന്റെ തലവൻ (1908), മസാച്യുസെറ്റ്സ് ഇൻസ്റ്റിറ്റ്യൂട്ട് ഒഫ് ടെക്നോളജിയുടെ ആക്റ്റിങ് പ്രസിഡന്റ് (1920-23) എന്നീ സ്ഥാനങ്ങളും അലങ്കരിച്ചിട്ടുണ്ട്. നിരവധി ദേശീയ (യു.എസ്.), അന്താരാഷ്ട്ര ബഹുമതികൾ സ്വന്തമാക്കിയ ഇദ്ദേഹം മസാച്യുസെറ്റ്സിലെ സ്വാംപ്സ്കോട്ടിൽ 1937 മാർച്ച് 13-ന് അന്തരിച്ചു. 

## അവലംബം

## പുറത്തേക്കുള്ള കണ്ണികൾ
*http://libraries.mit.edu/sites/mithistory/institute/offices/office-of-the-mit-president/elihu-thomson-1853-1937/
*http://web.mit.edu/invent/iow/thomson.html
*http://www.britannica.com/EBchecked/topic/593059/Elihu-Thomson

വർഗ്ഗം:1853-ൽ ജനിച്ചവർ
വർഗ്ഗം: 1937-ൽ മരിച്ചവർ
വർഗ്ഗം:മാർച്ച് 29-ന് ജനിച്ചവർ
വർഗ്ഗം:മാർച്ച് 13-ന് മരിച്ചവർ

വർഗ്ഗം:ഇംഗ്ലീഷ് ശാസ്ത്രജ്ഞർ
വർഗ്ഗം:എഞ്ചിനീയർമാർ
പ്രൊക്രൂസ്റ്റസ്

ഗ്രീക്ക് പുരാണത്തിലെ തെമ്മാടിയായ ഒരു കൊല്ലൻ ആണ് **പ്രൊക്രൂസ്റ്റസ്**.  **പ്രൊകോപ്റ്റസ്**, **ഡമാസ്റ്റസ്**  എന്നീ പേരുകളിലും ഇയാൾ അറിയപ്പെട്ടിരുന്നു. പ്രൊക്രൂസ്റ്റസ് ആളുകളെ ശാരീരികമായി ആക്രമിക്കുകയും അവരുടെ ശരീരം തന്റെ ഇരുമ്പ് കട്ടിലിന്റെ ആകൃതിക്ക് അനുസൃതമായി വരുന്ന രീതിയിൽ മുറിച്ചു മാറ്റുകയോ അടിച്ചു പരത്തുകയോ ചെയ്യുമായിരുന്നു. പൊസീഡൻ എന്ന ആളുടെ മകനാണ് പ്രൊക്യൂസ്റ്റസ്.  ഏഥൻസിനും എല്യൂസിസിനും ഇടയിലുള്ള പുണ്യ സ്ഥലമായ എറീന്യുസിലെ മൗണ്ട് കോറിഡല്ലോയിലാണ് പ്രൊക്യൂസ്റ്റസിന്റെ ക്രൂരതകൾ അരങ്ങേറിയിരുന്നത്. ഈ വഴി പോകുന്ന യാത്രക്കാരെ തന്റെ വീട്ടിലേക്ക് രാത്രിയിൽ വിരുന്നിനെന്ന വ്യാജേന ക്ഷണിക്കുകയും അവരെ മധുര പാനീയങ്ങളും മറ്റും നൽകി മയക്കിയിട്ടായിരുന്നു പ്രൊക്യൂസ്റ്റസ് തന്റെ ക്രൂരതകൾ കാണിച്ചിരുന്നത്.അവന്റെ ഗുഹയിലെ ഇരുമ്പുകട്ടിലിൽ യാത്രക്കാർ വീണു മയങ്ങും. ആ തക്കത്തിന് അവൻ അവരുടെ സാധനങ്ങൾ എല്ലാം കൊള്ളയടിക്കും. മയങ്ങി ഉണരുന്നവരെ കട്ടിലിൽ വരിഞ്ഞു കൂട്ടിക്കെട്ടും.  ഒരുവരുടേയും ശരീരം  ആ കട്ടിലിന് പാകമായിരുന്നില്ല.അവന്റെ 
കട്ടിലിനേക്കാൾ വലുതാണ് അവരുടെ ഉടലുകളെങ്കിൽ, വാളുകൊണ്ട് അവരുടെ കയ്യും കാലും  അരിഞ്ഞുകളയും. കട്ടിലിനേക്കാൾ ചെറുതാണ്‌ അവരുടെ ഉടലുകളെങ്കിൽ,  ചുറ്റിക കൊണ്ട് കട്ടിലിന്റെ പാകത്തിന് കയ്യും കാലും അടിച്ചുനീട്ടും.  ഇത്രക്കും ക്രൂരമായ രീതിലിലായിരുന്നു അവൻ 
യാത്രക്കാരോട് പെരുമാറിയിരുന്നത്.  വനമധ്യത്തിൽ വെച്ച് ഒരിക്കൽ തിസ്യൂസ് രാജകുമാരനെ പിടിച്ച പ്രൊക്രൂസ്റ്റസ് തുടർന്നു നടന്ന ഘോര യുദ്ധത്തിലാണ് കൊല്ലപ്പെടുന്നത്.
## പുറം കണ്ണികൾ
* 
* 

വർഗ്ഗം:ഗ്രീക്ക് പുരാണകഥാപാത്രങ്ങൾ
ദേശീയപാത 50 (ഇന്ത്യ)

ഇന്ത്യയിലെ ഒരു ദേശീയപാതയാണ് **NH 50 (നാഷണൽ ഹൈവേ 50)**. മഹാരാഷ്ട്ര സംസ്ഥാനത്തിൽ മാത്രമേ  ഈ പ്രധാനപാത ഉൾപ്പെടുന്നുള്ളൂ. പ്രധാനപ്പെട്ട നഗരങ്ങളായ നാസിക് , സുന്ഗംനെർ , ഖേദ് കൂടാതെ പൂണെ എന്നിവിടങ്ങളെയെല്ലാം ബന്ധപ്പെടുത്തിയാണ് ഈ പാത നിലകൊള്ളുന്നത്. ഇന്ത്യയിലെ നഗരങ്ങളിലൊന്നായ നാസിക് മുതൽ പൂണെ വരെയുള്ള ഈ പാതയുടെ നീളം 192 കിലോമീറ്റർ ആയിട്ടാണ് കണക്കാക്കുന്നത്.
## പുറത്തേക്കുള്ള കണ്ണികൾ
*http://www.mapsofindia.com/driving-directions-maps/nh50-driving-directions-map.html NH 50 map on MapsofIndia

വർഗ്ഗം:ഇന്ത്യയിലെ ദേശീയപാതകൾ
കോവിലകത്തുമുറി

200px|ലഘുചിത്രം|വലത്ത്‌|വേട്ടക്കൊരുമകൻ ക്ഷേത്രം

കേരളത്തിലെ മലപ്പുറം ജില്ലയിലെ ഒരു ഗ്രാമപ്രദേശമാണ് **കോവിലകത്തുമുറി**. നിലമ്പൂർ നഗരസഭയിലാണ്  ഈ ഗ്രാമം സ്ഥിതി ചെയ്യുന്നത്. ചരിത്രപ്രസിദ്ധമായ നിലമ്പൂർ കോവിലകം സ്ഥിതി ചെയ്യുന്നത് ഇവിടെയാണ്. ഈ കോവിലകത്തിനാണ് ഇവിടുത്തെ പ്രധാന ക്ഷേത്രങ്ങളിലൊന്നായ വേട്ടക്കൊരുമകൻ ക്ഷേത്രത്തിന്റെ നടത്തിപ്പ് ചുമതല. വർഷംതോറും ഈ ക്ഷേത്രത്തിൽ പാട്ടുത്സവം അഥവാ കളംപാട്ട് നടത്തിവരുന്നു. ചാലിയാർ നദി ഈ ഗ്രാമത്തിലൂടെ ഒഴുകുന്നു.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആർക്കിയോനിത്തോമൈമസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു തെറാപ്പോഡ വിഭാഗം ദിനോസർ ആണ് **ആർക്കിയോനിത്തോമൈമസ്**. പേരിന്റെ അർഥം "പുരാതന പക്ഷികളെ അനുകരിക്കുന്ന" എന്നാണ്. ചൈനയിൽ നിന്നും ആണ് ഫോസ്സിൽ കണ്ടുകിട്ടിയിട്ടുള്ളത്. മിശ്രഭോജി ആയിരുന്നു എന്ന് കരുതപെടുന്നു. ഇവ ചെറിയ സസ്തിനികൾ, ചെടികൾ, പഴങ്ങൾ തുടങ്ങി, മറ്റു ദിനോസറുകളുടെ വിരിഞ്ഞിറങ്ങിയ ചെറിയ കുഞ്ഞുങ്ങളെ വരെ ആഹാരം ആക്കിയിരുന്നു എന്നും അനുമാനിക്കുന്നു.

## ശരീര ഘടന
ഏകദേശം 11 അടി പൊക്കവും, 50 കിലോഗ്രാം ഭാരവും ഉണ്ടായിരുന്നു ഇവയ്ക്ക്. പിൻ കാലുകൾ ശക്തമായവ ആയിരുന്നു. 

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ജിം തോംസൺ

**ജിം തോംസൺ** അമേരിക്കൻ നോവലിസ്റ്റായിരുന്നു. 1906 സെപ്റ്റംബർ 27-ന് ഓക്ലഹോമയിൽ ജനിച്ചു. 
## ജീവിതരേഖ
നെബ്രാസ്ക യൂണിവേഴ്സിറ്റിയിലായിരുന്നു അദ്ദേഹത്തിൻറെ വിദ്യാഭ്യാസം. എണ്ണക്കിണർ തൊഴിലാളിയായി ജീവിതം ആരംഭിച്ചു. 1930-കളിലെ സാമ്പത്തികമാന്ദ്യകാലത്ത് ഓക്ലഹോമയിലെ ഫെഡറൽ റൈറ്റേഴ്സ് പ്രോജക്റ്റുമായി ബന്ധപ്പെടുകയും ഗൈഡ് ബുക്കുകൾ എഴുതാനാരംഭിക്കുകയും ചെയ്തു. ഇക്കാലത്ത് സമൂഹത്തിലെ എല്ലാത്തരത്തിലുള്ള ആളുകളുമായും അടുത്തിടപഴകാൻ അവസരം ലഭിക്കുകയും പിൽക്കാലത്ത് ഇവരുടെ ജീവിതം നോവലുകളിൽ ചിത്രീകരിക്കുകയും ചെയ്തിട്ടുണ്ട്. 1931-ൽ *ആൽബെർട്ടാ തോംസണിനെ* വിവാഹം ചെയ്തു. ഇക്കാലത്ത് തോംസൺ അമേരിക്കൻ കമ്യൂണിസ്റ്റ് പാർട്ടിയിൽ അംഗമാവുകയും വുഡി ഗുത്രി തുടങ്ങിയ നാടോടിഗായകരുമായി സൗഹൃദത്തിലാവുകയും ചെയ്തു.
## കുറ്റകൃത്യകഥാരചന
1940-കളിൽ തോംസൺ സാമ്പത്തിക നേട്ടം ലക്ഷ്യമാക്കി കുറ്റകൃത്യകഥാരചനയിലേക്കു തിരിഞ്ഞു. *ആദ്യനോവലായ നൗ ആൻഡ് ഓൺ എർത്* 1942-ൽ പുറത്തുവന്നു. നായകന്റെ പിതാവ് ഒരു ഭ്രാന്താശുപത്രിയിൽ ആത്മഹത്യ ചെയ്യുന്നതായാണ് ഇതിൽ ചിത്രീകരിക്കുന്നത്. തന്റെ പിതാവിന്റെ അന്ത്യവും ഇതുപോലെയായിരുന്നുവെന്ന് തോംസൺ ഒരിക്കൽ സൂചിപ്പിക്കുകയുണ്ടായി. 1953-ൽ ഇദ്ദേഹത്തിന്റെ ആത്മകഥ *ബാഡ് ബോയ്* എന്ന പേരിൽ പ്രസിദ്ധീകരിക്കപ്പെട്ടു. 1950-കളിൽ ന്യൂയോർക്ക് ഡെയ്‌ലി ന്യൂസ്, ലോസ് ഏഞ്ചലസ് ടൈംസ് മിറർ എന്നീ ആനുകാലികങ്ങളിൽ ജോലി ചെയ്യാൻ തോംസണിന് അവസരം ലഭിച്ചു. ജോസഫ് മക്കാർത്തിയുടെ കമ്യൂണിസ്റ്റ് വേട്ട ഇക്കാലത്തായിരുന്നു. മറ്റു പലരുടെയും കൂട്ടത്തിൽ തോംസണും സർക്കാരിന് അനഭിമതനായിത്തീർന്നു. എന്നാൽ സാഹിത്യരചനയ്ക്ക് ഇതൊന്നും തടസ്സമായില്ല. കൊള്ളയും കൊലപാതകവും വിഷയമാക്കിക്കൊണ്ടുള്ള *ദ് കില്ലിങ്* എന്ന നോവൽ 1956-ൽ പ്രസിദ്ധീകരിച്ചു. ഒന്നാം ലോകമഹായുദ്ധകാലത്ത് ഫ്രഞ്ച് മുന്നണിയിൽ നടക്കുന്ന ചില സംഭവങ്ങളാണ് 1957-ൽ പുറത്തുവന്ന *പാത്സ് ഒഫ് ഗ്ലോറിയിലെ* വിഷയം.
## മികച്ചകൃതികൾ
1950-കളിൽ ഇരുപതോളം നോവലുകൾ തോംസൺ രചിക്കുകയുണ്ടായി. 
*ദ് കില്ലർ ഇൻസൈഡ് മി (1952) 
*ദ് നത്തിങ് മാൻ (1954) 
*ദി ആൽക്കഹോളിക്ക്സ് (1953) 
എന്നിവയാണ് ഇക്കാലത്തെ നോവലുകളിൽ പ്രധാനം. പല നോവലുകളുടെയും പശ്ചാത്തലം അമേരിക്കൻ ഐക്യനാടുകളിലെ ദക്ഷിണദേശത്തിന്റെ ഉൾപ്രദേശങ്ങളാണ്. ഫോക്നറുടെ നോവലുകളിലെപ്പോലെ ദക്ഷിണദേശത്തിന്റെ അപചയവും ബീഭത്സാന്തരീക്ഷവുമാണ് തോംസണിന്റെ കൃതികളിലും ചിത്രീകരിക്കപ്പെടുന്നത്. 
*ദ് ഗ്രിഫ്റ്റേഴ്സ് (1963) 
*സൗത്ത് ഒഫ് ഹെവൻ (1967) 
*ചൈൽഡ് ഒഫ് റെയ്ജ് (1972) 
*ഹാർഡ് കോർ (1986) 
എന്നിവ ഇദ്ദേഹത്തിന്റെ പിൽക്കാല കൃതികളിൽ മികച്ചുനിൽക്കുന്നു.

1977 ഏപ്രിൽ 7-ന് ലോസ് ആഞ്ചലസിൽ തോംസൺ അന്തരിച്ചു.

## അവലംബം
*http://www.imdb.com/name/nm0860292/
*http://www.goodreads.com/author/show/7621.Jim_Thompson
*http://www.amazon.com/Jim-Thompson/e/B000AP80ES

വർഗ്ഗം:1906-ൽ ജനിച്ചവർ
വർഗ്ഗം: 1977-ൽ മരിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:ഏപ്രിൽ 7-ന് മരിച്ചവർ

വർഗ്ഗം:അമേരിക്കൻ നോവലെഴുത്തുകാർ
പേപ്പർ മൾബെറി

15 മീറ്റർ വരെ ഉയരം വയ്ക്കുന്ന, കിഴക്കനേഷ്യൻ വംശജനായ ഒരു മരമാണ് **പേപ്പർ മൾബെറി**.. ഒരേ ശാഖയിൽത്തന്നെ വ്യത്യസ്തരൂപത്തിലുള്ള ഇലകൾ കാണാറുണ്ട്. കടലാസ് പൾപ്പിനുപറ്റിയതടിയായതു കൊണ്ട് പരീക്ഷണാർത്ഥം ഇന്ത്യയിൽ കൊണ്ടുവന്നതാണ്. ഹിമാലയത്തിൽ വന്യസസ്യമായി കാണാം. കേരളത്തിൽ ചില പരീക്ഷണതോട്ടങ്ങൾ ഉണ്ട്. കന്നുകാലികളും കാട്ടുമൃഗങ്ങളും തിന്നുനശിപ്പിക്കുന്നതിനാൽ കേരളത്തിൽ ഇത് വിജയിച്ചിട്ടില്ല. നിറയെ ശാഖകളുണ്ടാവും. ഇലപൊഴിക്കുന്ന മരമാണ്. കാറ്റിൽ ഒടിഞ്ഞൂവീഴാവുന്നത്ര ബലമേ തടിയ്ക്കുള്ളൂ. നല്ല മധുരമുള്ള പഴങ്ങൾ തിന്നാൻ പറ്റുന്നതാണ്. പലയിടത്തും ഇതിനെയൊരു അധിനിവേശസസ്യമായാണ് കണക്കാക്കുന്നത്. നല്ല ഗുണമേന്മയുള്ള പേപ്പർ ഉണ്ടാക്കാൻ ഉപയോഗിക്കുന്നു.


Murier.jpg
Broussonetia papyrifera - Botanischer Garten Freiburg - DSC06385.jpg
Broussonetia papyrifera - fleurs mâles.jpg
Broussonetia papyrifera MHNT Texture of the trunk.jpg


## അവലംബം

## പുറത്തേക്കുള്ള കണ്ണികൾ
* ചില വിവരങ്ങൾ
* ധാരാളം വിവരങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:മൊറേസി
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കടലാസ് നിർമ്മാണം
വർഗ്ഗം:കേരളത്തിലെ സസ്യജാലം
തുമ്പൂർ പള്ളി

തൃശ്ശൂർ ജില്ലയിലെ വേളൂക്കര പഞ്ചായത്തിൽ തുമ്പൂരിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **തുമ്പൂർ പള്ളി** (Thumbur Church) അഥവാ **സെന്റ് മാത്യൂസ് പള്ളി** (St: Mathew's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ മത്തായിയുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## ചിത്രശാല

File:Thumbur_Church_-_തുമ്പൂർ_പള്ളി_01.JPG|സിമിസ്തേരി


വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
വി. രമേഷ്ചന്ദ്രൻ

മലയാളത്തിലെ സാഹിത്യഗവേഷകനും നിരൂപകനുമായിരുന്നു പ്രഫസർ **വി. രമേഷ് ചന്ദ്രൻ** (1942 - 2000)

## ജീവിതരേഖ
പി.ഡബ്ലു.ഡി. സൂപ്രണ്ടായി വിരമിച്ച വാസുദേവൻ നായരുടേയും ഹൈസ്ക്കൂൾ അദ്ധ്യാപികയായി വിരമിച്ച ഭാനുമതിയമ്മയുടേയും പുത്രനാണ്. 1942-ൽ ടി.വി. പുരത്താണ് ജനനം. വൈക്കം ബോയ്സ് ഹൈസ്ക്കൂൾ, ചങ്ങനാശ്ശേരി എൻ.എസ്.എസ്. ഹിന്ദു കോളേജ്, എറണാകുളം മഹാരാജാസ് കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി.  കേരളാ യൂണിവേഴ്സിറ്റിയിൽ നിന്ന് ഒന്നാം ക്ലാസോടെ എം.എ (മലയാളം) പാസ്സായി. 

മഞ്ചേരി, നിലമേൽ, പന്തളം, ഒറ്റപ്പാലം, ചേർത്തല എന്നീ എൻ.എസ്.എസ് കോളേജുകളിൽ അദ്ധ്യാപകനായിരുന്നു. 1997 മാർച്ചിൽ  ചേർത്തല എൻ.എസ്.എസ്  കോളേജിൽനിന്നും വിരമിച്ചു. മംഗളോദയത്തിൽ ലേഖനങ്ങൾ എഴുതിക്കൊണ്ടാണ് അദ്ദേഹം സാഹിത്യ ലോകത്ത് പ്രവേശിച്ചത്. ദേശാഭിമാനിയിൽ പുസ്തകനിരൂപണം നടത്തിയിരുന്നു.  സി.പി.ഐ(എം), പുരോഗമന കലാ സാഹിത്യസംഘം , കേരള ശാസ്ത്രസാഹിത്യ പരിഷത്ത്, സാഹിത്യ പ്രവർത്തക സഹകരണസംഘം, എന്നീ പ്രസ്ഥാനങ്ങളിൽ  സജീവപ്രവർത്തകനാണ്.

## പ്രധാന കൃതികൾ
*പൊറ്റക്കാട്ടിന്റെ കഥാലോകം
*പൊൻകുന്നം വർക്കിയുടെ കഥകൾ
*സഞ്ചാരസാഹിത്യം മലയാളത്തിൽ
*നളചരിതം ( കാന്താരതാരകം ) സംശോധിതപതിപ്പ്
*ബാലസാഹിത്യകൃതികളായ ചരിത്ര നായകന്മാർ
*ഗുരുദക്ഷിണ
*മാന്ത്രികവിളക്ക്
*മഹഞ്ചരിതമാല-108

## അവലംബം

## പുറത്തേയ്ക്കുള്ള കണ്ണികൾ
* എന്റെഗ്രാമംനക്ഷത്രങ്ങൾ പ്രൊഫ.വി.രമേഷ്ചന്ദ്രൻ 

വർഗ്ഗം:മലയാളസാഹിത്യകാരന്മാർ